
Nagy, szerves törvények alkotását, elvek ne- 
mes küzdelmének kell megelőzni. 

Minden törvénybe szánt eszmét, melynek nyo- 
mán uj irányok keletkeznek, gondosan kell elö- 
késziteni, mert ha a nemzeti köztudatban az uj 
reform-gondolatok mélyen nem tudnak gyökeret 
verni, ugy a reformalkotás csak homokra épitett, 
ingatag mű lesz, de nem válik valódi nemzeti 
intézménynyé soha. 

Valahányszor ily nagyfontosságú reformmünek 
alkotása áll küszöbön, minden tényezőnek, mely 
a nagy mű útjait egyengetni hivatva van, tehát 
a sajtónak tán első sorban kötelessége, legjobb 
ereje s meggyőződése szerint hozzájárulni az esz 
mék tisztázásához. 

Ki tagadhatná, hogy az egyéni szabadság és 
becsület, az élet és vagyon nagy kérdéseivel 
kapcsolatos bűnvádi eljárás codificatiója oly mély- 
reható reformot jelent, melylyel szemben a sajtó 
sem felelhet meg feladatának, csak azzal, ha a 
nagy reformalkotás egyik vagy másik oldalát 
világítja meg. Lehetőleg mindenoldalról és külön- 
böző álláspontokból kell az alkotandó mű tervét 



vizsgálnunk, mert különben hiányos lesz Ítéletünk 
és csak félig sem felelünk meg azon feladatnak, 
melyet a közvélemény nagy alkotások előestéjén 
a hirlapirodalommal * szemben joggal táplálhat. 

Csalódnék, ki azt hinné, hogy azon, minden- 
esetre értékes és nemes fegyverekkel küzdött 
esküdtszéki vitával, melylyel a lapok hasábjain a 
bűnvádi eljárási tervezet megjelenése után talál- 
kozhattunk, a hírlapirodalom megtette kötelessé- 
gét és a hírlapirodalom mehet .... 

Ez csak a kérdés egyik oldala volt. Elismerjük : 
azon oldala, mely politikai zamatjánál fogva széle- 
sebb köröket érint, általánosabb érdeklődést kelt, 
mint a bűnvádi eljárás bármely más fejezete. 

Annyi bizonyos, hogy a mely kérdéseket poli- 
tikai zászló alatt vezethetni harczba, azokat szi- 
vesebben ragadják ki jogászpolitikusaink is a 
sivárnak hitt jog területéről, mert hiába, hálásabb 
nagy alkotmányjogi keretben szólni a bűnvádi 
eljárás alkotásához, mint felölelni legalább is min- 
den alapvető kérdést, melyeken a bűnvádi eljárás 
rendszere sarkal. Mi azonban az utóbbi feladatot 
tűztük magunk elé, mert erős meggyőződésünk, 
hogy azon általános kérdések, melyeket a bűnvádi 
eljárás köréből az igazságügyminiszter ur a szak- 
tanácskozmány elé terjesztett, szélesebb körök 
figyelmére méltók. Azon sorrendben, a mint a 
kérdések föltétettek, elmondom azokra egyéni 
nézeteimet . . . 

* E tanulmány az egyes kérdőpontok tárgyalásait megelőzőleg a 
« Nemzet »-ben jelent meg. 



A LAICUS ELEM ES A TÁRSAS BÍRÓSÁG. 



Az első kérdéssel: (^A törvényszéki hatáskör- 
höz tartozó büntetendő cselekmények tekintetében 
— eltekintve az esküdtszék intézményétől — ki- 
vánatos-e a laicus elemnek a bírósági szervezetbe 
való bevonása és minő alakban?^ a kormány arra 
irányozza a szakértekezlet figyelmét, hogy nem 
találná-e esetleg czélszerünek a «schöfFen-biróság» 
intézményét ? 

A laicus elemnek részvétele vagya «jury» vagy 
a í(SchöíFenbiróság)> alakjában fordul elő. Ezek- 
nek vannak változataik, de lényegileg a társadalom 
részvétele a büntető-igazságszolgáltatásban eddig 
más alakban nem nyilvánult. Az esküdtszékről 
ez alkalommal nem szólunk. Azon keretben ki- 
vánunk maradni, melyet a kérdések elénk szabnak. 
A schöffenbiróság hazája Németország. A mai 
német birodalomban működő schöfFenbirósági in- 
tézménynek ugyan kevés köze van az ó germán 
«schöfFenekhez» : de a történeti előzmények után 
búvárkodó német jogtudósok kiváló előszeretettel 
viszik a családfát vissza az ős időkig. Annyi bizo- 
nyos, hogy a schöffenbiróság azon szervezete, mely 
ma a kisebb büntetendő cselekményekre nézve 



Németországban érvényben van, egészen uj keletű 
intézmény. A kisebb büntetendő cselekményekre 
nézve már a német birodalmi törvény előtt is, 
több német államban hatályban volt a schöffen- 
biróság. Hannoverben, Kurhessenben, Oldenburg- 
ban, Badenben, Würtenjbergben, Brémában nem 
volt idegen ezen intézmény. 

Lényege az^ hogy a laicus elem^ az állani' 
bíróval egy tanácsot képez, Würtembergben (az 
i868-ki büntető perrendtartás) még a középfokú 
büntetendő cselekményekre nézve is behozatott a 
schöfFenbiróság. A szász királyságban ugyanazon 
évben hasonló intézkedés tétetett. Eltérés volt a 
schöfFenbiróság szervezete tekintetében az egyes 
német államokban annyiban, hogy némely állam 
schöfFenbiróságában a laicus elem kisebbségben 
volt^ mint például Würtembergben, hol a tanács 
vagy három állambiróból és két schöfFeből vagy 
négy állambiróból és három schöfFeből alakult, mig 
másutt a laicus elem volt többségben^ p. a szász 
királyságban, hol a középfokú cselekmények fölött 
Ítélő schöfFenbiróság állott három biróból és négy 
schöfFeből. 

Eltérés volt az egyes államok schöfFenbirósága 
tekintetében még annyiban is, hogy mig egyes 
államokban a schöfFenek az állambirákkal együtt 
határoztak a bűnösség és büntetés kérdésében, 
mint ez például Würtembergben, Brémában, 
Badenben történt, addig a szász királyságban a 
bűnösség kérdésében együtt határoztak ugyan, de 
a büntetés kérdésében csak az állambirák dön- 
töttek. 

A schöfFenbiróság intézményének leghatalma- 



sabb szószolója Németországban, á szász királyság 
főállamügyésze : Schwarze. Már a stuttgarti jo- 
gászgyülésen kibontotta a zászlót és törhetlen szí- 
vóssággal küzd ezen intézmény mellett. Német- 
országban sok ellenese van az esküdtszéki intéz- 
ménynek. S nem csak az esküdtszékek ellen 
közönségesen hangsúlyozni szokott érvekkel har- 
czolnak ezen küzdelemben, hanem a nemzeti hiúság 
is kiveszi a maga részét, mert lealázónak találják 
az angol-franczia esküdtszéki intézmény utánzását. 
A schöfFeneket ellenben a germán traditio fényé- 
vel veszik körül. Annyi bizonyos, hogy Szász- 
országból indult ki az esküdtszékek teljes kikü- 
szöbölésére irányzott és a «schöfFenbiróság» in- 
tézményének hatályba léptét czélzó mozgalom. 
Poroszország kedvezően fogadta ezen irányt és 
valóban a porosz igazságügyminiszterium mindent 
elkövetett a schöfFenbiróság érdekében. A szász 
és porosz kormányok tehát együtt küzdöttek és 
ezen küzdelemnek azon eredménye lett, hogy a 
birodalmi büntetöperrendtartás első javaslatában 
csakugyan minden büntetendő cselekményre nézve 
a schöfFenbiróság intézménye szerepelt. Lettek 
volna e szerint nagy, közép és kis schöfFenbirósá- 
gok. A nagy schöffenbiróságok hatásköréhez uta- 
sitattak mindazon cselekmények, melyek esküdt- 
széki hatáskörhöz tartoztak, a közép schöfFen- 
biróságokhoz a középfokú cselekmények és végre 
a kis schöffenbirósághoz a kisebb cselekmé- 
nyek utaltattak. Azon javaslatokban azonban, me- 
lyek 1874-ben terjesztettek a német birodalmi 
gyűlés elé, már csak a kis schöffenbiróságokat 
találjuk. A közép és nagy schöffenbiróságok el- 



tűntek. Az előbbi helyébe az állambirákból ala- 
kult «strafkammer» és az utóbbiak helyébe pedig 
az esküdtszékek kerültek a szervezeti törvénybe. 
Jelenleg tehát az egész német birodalomban a 
schöffenbiróság csak kihágásokra és néhány vét- 
ségre van szorítva^ s áll pedig a schöffenbiróság 
egy állami biróból és két polgárból. 

Az már most a kérdés, hogy mivel az esküdt 
széki intézmény mellőzése föltételezve van : a 
laicus elemnek schöfFenbirósági szervezet alak- 
jába való érvényesitését szükségesnek, czélszerü- 
nek találjuk-e a törvényszéki eljárásban? 

Ha egyetlen érvünk nem volna a mellett, 
hogy a laicus elemnek oly birói tanácsba való 
bevonása, mely több állami biróból áll^ a jog- 
szolgáltatás szempontjából alig bír elónynyel : már 
azon egy körülmény, hogy a súlyos büntetendő 
cselekményekre nézve a schöffenbiróság intéz- 
ményével egy állam sem tett kisérletet, sót még 
a középfokú büntetendő cselekmények fölött 
sem Ítélnek ma Európában sehol schöffenek, előt- 
tem teljesen elegendő érv azon álláspont elfog- 
lalására, hogy a föltett kérdésre tagadólag vála- 
szoljak. A kis nemzeteknek van egy előnyük a 
polgáriasultságot vezető nagy nemzetek fölött s 
ez az, hogy az elmélet, a doctrina vívmányait a 
nagy nemzetek gyakorlati életében, azoknak min- 
den árny- és fényoldalaival együtt szemlélhetik 
s meg vannak mentve az experimentálás kétes 
értékű tapasztalataitól. Ezen, talán egyetlen előnyét 
a kis nemzet ne adja fel oly könnyen ! Ne vállal- 
kozzék kísérletekre különösen akkor, midőn nem 



sok reménynyel tekinthet arra, hogy a kísérlet 
sikerre vezet ! 

Ausztria még arra sem vállalkozott, hogy a 
kisebb büntetendő cselekményekre nézve alkal- 
mazza a schöfFenbiróságot. 1863-iki javaslatában 
ott találjuk ugyan az egy állambiró és három 
«schöffe»-ből álló tanácsot, de ezt későbben tel- 
jesen elejtették. A min egyébiránt nem csodál- 
kozhatunk, mert azon férfiú, kinek később az 
osztrák törvényjavaslat sorsára döntő befolyása 
lett, Glaser ugyanis, a schöffenbiróság intézmé- 
nyének egyik legnagyobb ellenese. Az irodalmi 
harcz különben a schöffenbiróság mellett és ellene 
folyton élénken tart, különösen^ mióta a porosz 
igazságügyminiszter 1873-ban hires emlékiratát 
közzétette. Sokan barátjai a schöffenbiróság in- 
tézményének, de csak oly értelemben, hogy ha 
az esküdtszék és a schöffenbiróság között kell 
választaniok : ugy inkább a schöffenbiróságot tart- 
ják elfogadhatóbbnak. Zachariá, Hye, Binding, 
Spinola, Schütze nyilatkozataiból mindenki meg- 
győzödhetik erről. Mittermayer, Glaser, Gneist, 
Bar, John, Rönne azonban a leghatározottabb 
ellenesei ezen intézménynek. Igazi lelkesültség- 
gel csüng ezen a szász schöffenbiróság megterem- 
tője, a köztiszteletben és becsülésben álló Schwarze, 
ki a mellett, hogy ezen intézménynyel pótolni 
véli az esküdtszéket, egyúttal teljesen nélkülöz- 
hetőnek tartja a felebbezést is, melyet a közvet- 
lenség elvével összeegyeztetni nem tud. 

A kérdés azon részére, hogy a laicus elemnek 
a birósági szervezetbe való bevonására a jury 
vagy a nschöffeny^ alkalmasabb-e, nem terjeszke- 

dem ki. Előttünk legalább a fölvetett kérdés szem- 
pontjából az bir fontossággal, hogy a törvényszékig 
tehát a collegialis állambirósági eljárásban^ a 
tiszta hivatalos biróság előnyösebb-e vagy a lat- 
cus elemmel vegyített? 

Midőn ezen kérdésre válaszolok, kijelentem, 
hogy a birósági szervezet alkotásánál reám nézve 
csak egy szempont bir döntő hatással s ez az 
igazságszolgáltatás szempontja. 

A « politikai előnyök*, a «felnőttek jogi okta- 
tása », a « társadalomnak autonóm joga az igaz- 
ságszolgáltatásra » czimü szokásos érveléseknek, 
valamint a «liberalismus» és «reactio» emlege- 
tésének csak nagyon másodrendű szerep jut akkor, 
ha azon tétel bizonyításáról van szó : nyer-e maga 
az igazságszolgáltatás azzal ^ ha a laicus elem- 
mel vegyíttetik az állambirákból álló itélobiró- 
ságf 

Ha valaki be tudja bizonyítani azt, hogy a 
tényállást helyesebben ismeri fel a vegyes biró- 
ság, helyesebben minősít, igazságosabban büntet, 
szóval a törvénynek megfelelőbben teljesíti fel- 
adatát, mint a tiszta hivatásos bíróság : ugy ezen 
érv, mint szoros igazságszolgáltatási érv előtt 
hátrálni kell minden aggodalomnak. Az igazság- 
szolgáltatás tökéletesítése méltán megkövetelheti, 
hogy vissza ne riadjunk azon súlyos teher elöl, 
melylyel a biráskodás ezen ujabb általános pol- 
gári kötelezettsége kétségkívül járna. 

Ha azonban ilyen érvet nem találunk a vegyes 
birósági rendszer mellett : úgy puszta ujitási 
viszketeg és homályosan érzett, de nagyon kétes 
előnyök miatt, az ország törvényhozásának nem 

szabad magát arra határozni^ hogy éppen a 
legsúlyosabb büntetendő cselekmények tekinte- 
tében^ melyekre nézve még a schöffenbiróság ha- 
zájában sem mertek vállalkozni^ hazai talajun- 
kat engedje át kisérleti települ. 

Azt mondják, a legnagyobb előnye a laicus 
elem bevonásának abban rejlik, hogy bizonyos 
életviszonyokhoz a laicus biró közelebb áll és 
az esetek individualisalása iránt élénkebb érzé- 
ket tanúsít. Az említett porosz emlékirat (24-ik 
lapon), mely a schöffenbiróság valóságos apoló- 
giája, szórói-szóra ezt irja : «Man hat diesen 

Vortheil mit Recht vor Allém darin gefunden, 
dass die Laien manchen Lebensverháltnissen náher 
stehen als die Richter und dass sie vorzugsweise 
der Individualitát jedes einzelnen Straffalles ge- 
bührende Rechnung tragen.») 

Ezen érvelés azt hiszem nem birhat oly nyo- 
matékkal, hogy meg kelljen előtte hajolnunk. 
A műveltség, a jogvégzettség — helyesen mondja 
a tudós John — nem járhat azon hátránynyal, 
hogy bizonyos gyakorlati életviszonyok iránt az 
érzék elhomályosuljon. Rendszerint éppen a jogász 
az, ki éles szemmel lát át a legszövevényesebb 
életviszonyon, és ha valamely körülményre nézve 
nem bír tájékozottsággal : akkor rendelkezésére 
áll a szakértő, kinek több hasznát veszi, mint a 
körülötte ülő oly schöffeneknek, kik az illető 
viszony ismerésétől épp oly távol állanak, mint 
maguk a birák. 

A mi az eset individualisálását illeti : a bizo- 
nyítékok szabad mérlegelése, a vád és védelem 
helyes szervezete mellett collegialis biróság- 

nál — mert most csak arról van szó — nem 
lehet attól tartani, hogy a chablon vesz erőt biráin- 
kon. A közvetlenség nagyon óvja a birót attól, 
hogy az eseteket tuczat számba vegye. 

Azon valóságos közhelylyé lett érveléseket, 
melyeket a laicus elem ellenzői rendszerint elő 
szoktak sorolni, hogy t. i. a jog tudomány, mit 
tanulni kell egy életen keresztül, hogy a joghoz 
nem értő biró ronthat, de nem használhat, stb. 
nem is akarom felsorolni. 

Ily szempontok engem azon álláspontom 
elfoglalásában, hogy a laicus elem bevonását 
a törvényszéki eljárásban ellenzem, döntőleg leg- 
alább nem vezetnek. És nem is vezethetnek, 
mert erős meggyőződésem, hogy a hivatásos birák 
a tanácsban, föltétlen urai a helyzetnek. 

Ezért egy szóval sem akarom azt bizonyít- 
gatni, hogy talán valami különös hátránynyal 
járna az igazságszolgáltatásra a laicus elem bevo- 
nása. Sőt elismerem, hogy a jogérzet emelésére 
hathatós intézmény. A polgár minden birósági 
ülésből tanultabban távozik, és az állambirósági 
szervezet közvetlen kapcsolatba jő, a nemzet zö- 
mével. Csak egyet nem ismerek el 5 ez az, 
hogy az itélet tökéletesebb lesz az által^ ha pél- 
dául a három törvény tudó biró mellett még négy\ 
rendszerint a törvényhez nem értő polgár fog- 
lal helyet. 

Ha pedig az itélet nem lesz tökéletesebb^ nem. 
lesz a törvénynek megfelelőbb^ ugy valódi igaz- 
ságszolgáltatási szempont nem szól a schöffen- 
intézmény mellett, 

A törvényszéki eljárásban még azon, a schöfFen- 

bíróság mellett másodsorban felhozni szokott 
érvek, t. i. hogy a laicus elem részvétele mellett 
inkább ügyel a biróság az eljárási formákra, nem 
sieti el az ügyet, stb. erejüket vesztik. Mert az 
államügyészség, védelem, nyilvánosság, s a köz- 
vetlenség egész apparátusa mellett folytatott tár- 
gyalásoknál elsietés és az eljárásban lényeget 
képező alakiságok elhanyagolásától — eltekintve 
a birói kötelességérzettöl, melyet talán még is csak 
szabad számításba venni — tartani nem lehet. 
A súlyosabb büntetendő cselekmények pedig védő 
közbejötte nélkül nem is levén tárgyalhatók, az 
elsietés veszélye és a formák mellőzése tekin- 
tettel a felebbviteli apparátusra, csaknem kizárt- 
nak vehető. 

A törvényszéki eljárásban tehát még ezen 
ellenőrzési szempontoknak sincs jelentőségük, 
melyeknek ott^ a hol egyes hiró működéséről 
van szój jogosultságát tagadni nem lehet. 

Ámde a schöfFenbiróság pártolói még egy 
érvvel szoktak intézményük mellett síkra szállni 
s ez az, hogy a schöfFenbiróság intézménye mel- 
lett nincs szükség felebbezésre, melyet különben 
sem lehet összeegyeztetni a közvetlenség elvével. 

De hogy miért volna épen néhány laicusnak 
a birói tanácsban részvétele azon garantia, mely 
mellett nyugodtan mondhatunk le a felebbezés- 
röl — belátni nem tudom. 

Akkor más garantiát kell keresnünk ; az első 
biróság értelmi erejét kell emelnünk, a tanács 
birói tagjainak számát kell szaporítanunk, a 
tanács elnökeit legalább is a legfőbb magistratura 
köréből kell vennünk stb., ha a fellebbezés mel- 



lőzését lehetővé akarjuk tenni. A schöfFe azon- 
ban nem pótolja a felebbezést. / 

Egyébiránt erre nézve a legeclatansabb czá- 
folat maga a német birodalmi büntetőtörvény, 
hol a középfokú cselekményekre nézve, melyek 
a tanult hivatásos biróság (Strafkammer) hatás- 
köréhez vannak utasítva, ki van zárva a feleb- 
bezés, míg a schöfFenbiróság Ítélete ellen feleb- 
bezni lehet a Landgerichthez, sőt a «revisio» 
jogorvoslata is fönn van tartva. Nem hiszem, 
hogy különösen a jelenlegi első bírósági szer- 
vezetünk mellett bárki is a felebbezés eltörlését 
kárpótolva látná néhány a joghoz rendszerint nem 
értő és teljesen a hivatásos birói tagok befolyása 
alatt álló polgárnak biráskodási joggal való fel- 
ruházásában. Ez valóban a legnagyobb doctrinai- 
rismus és az iskolai bölcseség hatványozása volna. 

Ha tehát a schöfFenbiróságnak a törvényszéki 
eljárásba való behozatala mellett a lehetetlen- 
séggel határos a felebbezés mellőzése ; 

ha az Ítélet nem lesz tökéletesebb az által, 
hogy néhány, általános műveltség, jogi képzett- 
ség, megfigyelő tehetség és élettapasztalatra nézve 
a tanult biráknál rendszerint alsóbb fokon álló 
polgár vesz velők részt a tanácsülésekben ; 

ha magában a szász királyságban, mely való- 
ságos veteményes kertje a schöffenbiróság in- 
tézményének, annyira megoszolnak ennek érté- 
kére nézve a vélemények, hogy a második kamara 
1873-ban ^6 szavazattal 17 ellenében, tekintettel 
az akkor küszöbön levő birodalmi törvényho- 
zásra, egyenesen az esküdtszéki intézmény fön- 
tartásának védelmére utasította a kormányt ; 

ha a legsúlyosabb büntetendő cselekményekre 
nézve a schöffenbirósággal az intézmény szülő- 
földjén még kísérletet sem tettek, sőt a német 
birodalmi biróí alkotmány ott is, a hol a közép- 
fokú cselekmények tekintetében a schöfFenbiróság 
hatályban volt, ezen intézmény hatáskörét csak 
a kihágásokra és néhány vétségre szorította, 
tehát a törvényszéki eljárás köréből száműzte : 
akkor nekünk csak egy kötelességünk lehet s ez 
az^ hogy első folyamodásu társas bírósági szer- 
vezetünket ne engedjük átdoctrtnair találmányok 
probatárgyává^ melynek minden valószinüség 
szerint csak egy sikere volna — s ez a siker- 
telenség. 

A kisérlet bátorságát annak minden előnyével 
és hátrányával engedjük át más államnak, s ha 
arról fogunk meggyőződni, hogy a jogtudó elem- 
ből alkotott társas állambiróságnak laicus elem- 
mel való kiegészítése, a bűnvádi igazságszolgál- 
tatás belső értékét emeli, azaz, ha ezen rendszer 
mellett a legsúlyosabb büntetendő cselekmények 
is a törvénynek megfelelőbben minősíttetnek s a 
büntetések igazságosabbak leendenek : akkor gon- 
dolkozhatunk törvényszéki büntető tanácsainknak 
laicus elemmel való kiegészítéséről. 

Addig azonban ne kisértsen előttünk az a 
gondolat, hogy törvényszéki büntető tanácsainkat 
schöffenbir ósággá alakítsuk át. 



II. 

A VÁD ELV. 

Az igazságügyi kormány által feltett kérdö- 
pontok elseje, inkább birósági szervezeti, mint 
szorosan büntető eljárási kérdésre vonatkozott. 

A kérdöpontok másodika már mélyen benyúl 
az eljárás területére s kiragadja azon sarkalatos 
s az egész bűnvádi per szerkezetére irányadó 
kérdést, melyet különösen a múlt század közepe 
óta, de főképen századunkban a vádelv^ a vád- 
per jelszava alatt vitt harczba azon reformmoz- 
galom, mely hadat izenve az írásbeliség titkos- 
ságán és a hatáskörök összezavarásán fölépült 
nyomozó eljárásnak a szóbeliséget, közvetlenséget 
és nyilvánosságot, a hatáskörök helyes szétválasz- 
tását jelölte ki azon oszlopoknak, melyeken az 
állami s társadalmi jogrendet hatályosan védő, 
de egyúttal az egyéni szabadság garantiáit is fel- 
ölelő modern bűnvádi per épülete nyugodhat. 

A jelszavak azonban rendszerint nem mentik 
ki a fogalmakat és épen ezért a jelszavak nyomán 
a félreértések, az eszmék összezavarásának egész 
chaosza keletkezik. Vádelvet kezd hangsúlyozni 
minden tábor és az egyiknek vádelve a másiké- 
tól lényegesen különbözik. Míg az egyiknek még 

a vádelv is csak középkori reminiscentiák taka- 
rójául szolgál, addig mások a polgáriasultság ér 
haladás védpaizsa alatt végletekig ragadtatják 
magukat és elméletük ködében eltűnik előttük a 
társadalom, a polgárok összeségének valódi bün- 
tetőjogi védelme. 

Vádelvről beszél az is, a ki a vádló, védő és 
birói hatásköröket összevegyiti, de mivel állam- 
ügyészséget ^kar, azt hiszi, ezzel kimerítette a 
vádelv követelményeit. A másik az államügyész- 
ség intézményét egyenes ellentétben látja a vád- 
elvvel, s azt a nyomozó rendszer következmé- 
nyének tekinti. A harmadik a nép általános vád- 
lási jogában látja csak a vádelv érvényesülését 
és hiába állítják elébe az államügyészt tisztán a 
vádkörre utasítva, hiában emelik fel a bírót csak 
az ítélethozatal piedestaljára, hiába biztosítják a 
vád és védelem egyenjogúságát : mindez előtte 
nem vádelv. Előtte csak az actio popularis lebeg. 
E nélkül efótte üres képzet a vádelv neve. Ilyen 
s még számtalan különböző ellentéteket rejt ma- 
gában e gyünév : vádelv. 

Már most ha meggondoljuk, hogy a vádelv 
jelszavának ellentéte, a nyomozó elv^ szintén a 
tiszta anyagi igazság hivatalból való felderitésétől 
egész a tortura rettenetes sötétségéig mennyi 
különböző fogalmat és árnyalatot takar : úgy talán 
nem fog kételkedni senki, hogy a legelhibázottabb 
eljárás lenne a vitatkozás terére lépni a vádelv 
és nyomozó elv átalános szólamai alatt. Ha egy- 
mást meg akarjuk érteni, és mielőtt egyik tábor a 
másikat a sötétség, a reactio, a középkor és bar- 
barismus átkával sújtaná, s viszont a másik az 

Wlassics Gy. : A bűnvádi elj. alapelvei. 2 



i8 

állam valódi érdekeinek, a jogbiztonság koczkáz- 
tatásának, a divatos liberalismus indokolatlan 
korcshajtásának, a gonosztevők legyezgetésének 
igen sajátszerű szemrehányásait vetné a vádelv 
embereinek szemére : igen czélszerü lesz tisztába 
jönni azzal, hogy tulajdonképen minő tartalommal, 
minő értelemmel ruházzuk fel e vezérszavakat? 
S ha így megjelöljük a fogalom tartalmát s ter- 
jedelmét : meg fogunk győződni, hogy az ellen- 
tétek is könnyebben simulnak el. Be fogják látni 
a vádelv valódi reformirányán haladók iránt ide- 
genkedők, hogy tulajdonképen mi, a kik a vád- 
elvet hangsúlyozzuk, nem a tiszta vádeljárás ide- 
ologjai vagyunk^ kik talán a magyar bűnvádi 
eljárásban még az elméletben ki sem forrt esz- 
méknek akarunk próbatért nyitni. Be fogják látni, 
hogy mi nem írtuk zászlónkra az egész eljárás 
teljes nyilvánosságát^ nem követeljük azt, hogy 
a vádlott egész a végleges Ítéletig szabadlábon 
hagyassék^ a birót sem akarjuk a ^szenvedöle- 
gesség teljes marasmusára kárhoztatni, szóval a 
mi rendszerünk nem azon eszményi tiszta vád- 
eljárás, melyről még a legszabadelvűbb büntető- 
jogász is, t. i. Carrara ezt mondja : «E rendszer (t. i. 
a tiszta vádeljárás) a legnagyobb mérvben bizto- 
sítja a vádlott polgári jogait, de komoly veszély- 
ben forog mellette a polgárok jogainak védelme 
s csak oly népnél lehetséges, mely kiválólag a 
polgári erényekben növekedett ». Midőn mi vád- 
elvet és vádpert hangsúlyozunk : akkor mi tulaj- 
donképen nem akarunk kizárni minden nyomo- 
zást ; hisz ez képtelenség volna s még a legtisz- 
tább vádeljárás sem lehet meg nyomozás nélkül. 

A tiszta igazság kiderítése a mi vádelvünknek is 
czélja s e czél szolgálatában áll a mi rendsze- 
rünkben is a vádper minden tényezője. 

A vezérelvből folyó következtetések tekinteté- 
ben különbözők lehetnek ugyan utaink, de abban 
mindnyájan, kik a vádelv jelszavát nem üres taka- 
róul használjuk, megegyezünk, hogy a vád köre 
elválasztassék a birói hatáskörtől s mind a vád 
közege, mind a birói hatalom, a hatáskörök jól 
felfogott értelmében egymással szemben független 
legyen, hogy a károsított vádlási jogát ne eméssze 
fel teljesen az állam vádközege ; hogy a vizsgá- 
lat közegei a vád és ítélethozás köréből ki legye- 
nek zárva, hogy a védelem joga ne a főtárgya- 
lással vegye kezdetét, hogy a puszta gyanú és 
föltevés ne legyen az egyéni szabadság megfosz- 
tására elegendő ok, hogy a büntető per súly- 
pontja ne a vizsgálati iratokon, hanem a szóbeli 
és nyilvános főtárgyaláson s a bizonyítékok sza- 
bad mérlegelésén nyugodjék, hogy a biró csak 
azon tények és személyek fölött ítéljen, a mely 
tényekre és személyekre a vád szól. íme itt van 
a tartalom, melylyel mi a vádper jelszavát kitölt- 
jük. Nem jelenti ma már ezen elv ugyanazt, a 
mit annak különösen századunk közepén Német- 
országban tulajdonítottak, midőn a franczia per 
volt tulajdonképen a vádelv jelszavának tartalma. 
Ma ennél előbbre vagyunk, ma a franczia per és a 
vádelv két különböző dolog. A legnagyobb erővel 
domborodik ki a vádelv ma a continensen a 
Glaser által készített osztrák eljárásban. De téve- 
dés volna azt hinni, hogy azért ez a tiszta vádel- 
járás. Az előkészítő stádiumban ott találjuk a 

nyomozó eljárást, mit nélkülözhetlennek is tar- 
tunk. Az előkészítő eljáráson túl azonban a vád- 
per tiszta alakjai bontakoznak ki és valóban min- 
tául szolgálhatnak. Ha Carrara fönnen magasztalta 
«e szép törvényhozási művet és sarkcsillag gya- 
nánt mutatott rá az olaszok előtt, mely felé 
tanulmányaikkal fordiilniok kell, s melynek után- 
zását melegen kell ohajtaniok», ha ugyancsak ő 
«a legszabadabb elvűnek és legokszerűbbnek, kö- 
vetkezőleg legjobbnak tartja a jelen század bűn- 
vádi eljárási törvényei között az 1873. május hó 
23-iki osztrák eljárást » : akkor gondolom, a mi 
liberalismusunk is megnyugodhatik, ha a vádelvet 
nem érvényesítjük hatályosabban, mint a minó 
erővel az a legszabadabb elvű büntetőjogász által 
magasztalt osztrák törvényben érvényesült. 

Lássuk már most mikép jutott kifejezésre a 
vádelv a mi eljárási javaslatunkban, mert tulaj- 
donképen a kormány kérdőpontjainak másodika 
arról szól, hogy a vádelv oly értelemben képez- 
ze-e az alkotandó bűnvádi eljárás alapját^ a 
mint az a törvényjavaslatban (4,^ ó., 7., 48.^ 
^9., 50., iSg.y 470.^ 471. és 4J2. §§.) kifejezésre 
jutott? 

Azt valószínűleg a túlzó radicalismus hívein 
kívül senki sem fogja a törvényjavaslatban kifo- 
gásolni, hogy nem a római köztársaság ősi vád- 
perét utánozta, hol minden polgárnak, a nélkül, 
hogy közvetlenül sértett vagy károsított lett volna, 
joga volt vádlóként fellépni, hanem azon elvből 
indult ki, hogy az államnak kötelessége a bünte- 
tendő cselekményeket nyomozni s megtorolni, 
következőleg állandó vádközegre — az állam- 

Ügyészségre — bízza rendszerint a vádemelés jogát. 
Mily történelmi fejlődésen ment keresztül az 
államügyészség, váljon Nagy Károly missi domi- 
ciitöl származik-e az, váljon az igazi typust a 
velenczei «avogatori»-k képezik-e vagy épen a 
«procuratores fiscalesv intézményéből nőtt-e az 
ki : ezek a jogtörténet lapjaira tartoznak. Itt csak 
annyit kell kiemelnünk, hogy a magyar bűnvádi 
eljárási javaslat államügyészsége, a törvény igazi 
áréként van felállítva. Kellő hatalommal és esz- 
közökkel a bűnüldözésre, de egyúttal óriási fele- 
lősséggel. Nemcsak a felsőbbség^ hanem a bün- 
tetendő cselekmények által érdekeltek ellenőr- 
zése alá helyezve^ szabadságában áll a vádat 
emelni vagy azt elejteni a per bármely szaká- 
ban és e jogkörében szabadon és függetlenül áll 
a birósággal szemben is. Nem a német biro- 
dalmi törvény ügyészi vádegyedárusága felé for- 
dította tekintetét a javaslat tudós szerzője, nem 
a több tekintetben birósági befolyás alá helyezett 
franczia «ministére publique» kisértett előtte, 
hanem a vádper igazi jelentőségének megfelelő 
vádhatóság megteremtése volt a szeme előtt lebegő 
czél. A kik még mindig azon hitben vannak, hogy 
a valódi vádperrel nem egyeztethető össze az 
állam közhatósági vádemelése : azokat kiábrán- 
díthatja a magyar javaslat, mely ellen a legtúl- 
zóbbak sem hozhatják azt fel, hogy abban a vád- 
elv nem érvényesül kellőleg. Egyébiránt azt is 
kevesen fogják kétségbe vonni, hogy a skót bűn- 
vádi eljárás a vádper követelményeinek megfelel, 
pedig itt is hivatalnokokra van bízva a vádeme- 
lés, kiknek élén áll a Lord Advocate, ki az alsó- 

ház tagja s itt felelősséggel tartozik. Alá van 
rendelve a «Solicitor generál*, a négy «advocates 
depute», a «Cro\vn-Agent» és a « Crown ofSce». 
Magában Angliában is, bármennyire féltékenyen 
őrzik az actio popularis elvét, mely e büszke 
mondatban jut kifejezésre :' «to put the criminal 
law in force by their own authority* az állandó 
vádközeg intézményével mindinkább megbarát- 
koznak. Pedig bizonyára a vádpert ők sem akar- 
ják eltemetni. Ezen szempontból tehát azt hiszem, 
a javaslat sem fog kifogás alá esni. 

Nem minden cselekményre, mely az anyagi 
büntetőtörvényben helyet foglal, lehet korlátla- 
nul kiterjesztve az államügyészség vádköre. Az 
inditványi cselekmények, hol a magánérdek túl- 
súlyban van a köztekintetek fölött, az anyagi 
törvénv rendelkezése szerint csak a sértett fél 
indítvánvára üldözendők. Ha a sértett fél nem 
akarja, úgy a közvádló ily cselekmények miatt a 
büntető eljárás gépezetét mozgásba nem hozhatja. 
De ha a sértett fél a büntető eljárás megindítá- 
sát kívánja : úgy az államügyészség működésének 
mi sem áll útjában. E ponton merül fel azon 
elvi jelentőségű kérdés : vajjon minden^ a sér- 
tett fél indítványára üldözendő cselekménynél 
szükséges-e a közvádló közvetítése^ '^^gy ^ f^l 
egyenesen a bíróság elé lép s maga lesz-e vádló ? 
E kérdést a fő magánvád neve alatt ismeri a 
tudomány és erre nézve különböző álláspontot 
foglalnak el nemcsak az elméleti írók, hanem a 
törvényhozások is. A miben körülbelül megegyez- 
nek, az csak abból áll, hogy a hivatalból üldö- 
zendő büntetendő cselekmények területét állam- 

ügyészségi rendszer mellett a fö magánvád köré- 
ből kiveszik, tehát a kérdés csak az indítványi 
vétség területére van szorítva s a vita azon for- 
dul meg : valamennyi vagy csak néhány indít- 
ványi vétségre engedtessék-e meg a fő magánvád ? 
A vita irányát itt ismét az anyagi törvény szabja 
meg, mert az bír befolyással, hogy sok vagy kevés 
cselekmény van-e indítványi vétséggé alkotva, 
továbbá az Í7tdítvány visszavonhatósága vagy 
visszavonhatlansága minő mérvben érvényesült 
az anyagi törvényben, és végre az államügyészség a 
legalitás vagy az opportunitás követelményeinek 
tartozik-e megfelelni? 

A német birodalmi törvény a főmagánvádat 
csak a becsületsértés, és azon testi sértésekre 
szorítja, a melyeket az anyagi törvény a sértett 
fél indítványától tett függővé. (414. §.) 

Az osztrák eljárási törvény ellenben minden, 
a sértett fél indítványára üldözendő cselekményre 
kiterjeszti a fő magán vádat. 

A mi javaslatunk e tekintetben a német biro- 
dalmi büntetőtörvényhez csatlakozott, a mennyi- 
ben a fő magánvádat szintén csak a nem hivatalból 
üldözendő becsületsértés és a könnyű testi sértés 
eseteire szorítja. Ezen esetek tehát csak azok, 
melyekben az államügyészség elkerülésével ma- 
gánvádlóként szerepelhet a fél. Nem lenne talán 
fölösleges a főmagánvádat kiterjeszteni minden oly 
indítványi vétségre, melyekben az indítvány visz- 
szavonható. Ezen kérdést azonban a pőtmagán- 
vád azon szabadelvű rendszere mellett, melyet 
javaslatunk magáévá tesz, alárendeltnek tekintem. 
Maga a fő magánvád rendszere nem ismeretlen 

létező jogunkban sem, hisz a sajtóeljárásban és 
á járásbíróság előtti eljárásban a fő magánvád elve 
érvényben van. 

Sokkal fontosabb a fő magánvád kérdésénél a 
pótmagánvád rendszere. 

Az államügyészség azon hatalmi körének, hogy 
a bűnvádi eljárás megindítása az ő kezében van, 
correctivumául szolgál a polgárok azon joga, hogy 
ha az államügyészség a bűnvádi eljárást meg nem 
indítja, vagy abbanhagyja, vagy a vádat elejti, ók 
lépjenek a biró elé és teljesítsék a vádló szere- 
pét. A kérdés már most az : minden polgárnak 
föltétlenül joga legyen-e erre, vagy az csak a bün- 
tetendő cselekmény által érdekeltek bizonyos 
csoportjára szoríttassék ? A Gneist által védett 
actio popularis intézményét nem pártolhatjuk. 

Hogy minden polgár, tekintet nélkül arra : há- 
romlott-e reá a büntetendő cselekményből kár, a 
biró elé mehessen s az államügyész által bűnvádi 
eljárásra alkalmatlannak alált ügyet újra fel vegye 
vagy folytassa : az ilj rendszer a visszaélések 
egész özönének nyitna kaput. A zsarolók kenyér- 
keresete lenne a vádlás. Az ellenőrzés czélja meg 
lenne hiúsítva, de különben is a szabad sajtó 
korában ily nemű ellenőrzésre nincs is szükség. 
Ezért mi csak helyeseljük, hogy a magyar javas- 
lat a pótmagánvádat azoknak, kiket a bűntett sem 
közvetlenül, sem közvetve nem sértett meg, meg 
nem adja, hanem a pótmagánvád jogkörét a bün- 
tetendő cselekmény által közvetlenül károsítottak 
csoportjára szorította. Ismételten hivatkozom e 
ponton Carrarára, ki a polgárok átalános vád- 
jogáról szólva, így nyilatkozott: «Nos tehát? En 

szabadelvű vagyok, ezzel dicsekszem. Nem a 
holnap, hanem a ma és egy félszázados múlt 
szabadelvúségét értem. De habár szabadelvű va- 
gyok, még sem szavazhatok valamely rendszerre 
pusztán csak azért, mert szabadelvű, midőn azt 
látom, hogy e rendszer nem egyeztethető meg a 
renddel. Ghedini híres sonetjével válaszolok : Sei 
pur tu, pur ti veggo, o gran latina, mutasd meg 
Fabriciusodat s ^ekkor megadom a szabad vádjo- 
got, mely Rómában cuivis, de populo engedtetett.* 
Egyébiránt elmondhatjuk, hogy a pótmagán- 
vád azon rendszere, mely a törvényjavaslatban 
érvényesül, a legszabadabbelvű, mi legislativ mű- 
ben eddig a continensen kifejezésre jutott. A 
pótmagánvád ki van terjesztve minden cselek- 
ményre és nemcsak a sértett fél, hanem mind- 
azok élhetnek ezzel, kiknek élete, testi épsége, 
személyes szabadsága, polgári állása, vagyona vagy 
más joga ellen követtetett el büntetendő cselek- 
mény. De így van jól. Az államügyészség hatalmi 
körének ez képezi a valódi ellensúlyát. Ha tudja 
az államügyész, hogy elejtett indítványát azonnal 
magáévá teheti a károsítottak egész csoportja : 
úgy indokolatlan indítványelejtések csak a leg- 
ritkábban fordulnak elő. Javaslatunk rendszere 
itt még az osztrák javaslatot is túlhaladja, mert 
valószínűleg nemcsak a polgári kártérítésre jogo- 
sítottakat akarja pótmagánvád emelésére följogo- 
sítani, mint ezt az osztrák törvény teszi, hanem 
ezen a körön túlmegy. Hogy mennyiben megy 
túl : azt mindenesetre tüzetesebb fogalom-megha- 
tározásban lesz szükséges körülírni, mint az a 7. 
§-ban történik, mert így a pótmagánvád emelésére 

jogosítottak kérdése igen eltérő felfogásra szol- 
gálhat alapúi. Ez azonban részletkérdés. A fő az, 
hogy javaslatunk a legszabadabbelvú magánvád- 
rendszert tette magáévá, mely valódi ellensúlyát 
képezheti az ügyészi vádjognak, és ezt igénytelen 
nézetünk szerint teljes erővel kell felkarolnunk 
és minden oly kisértésnek ellene kell állnunk, 
mely talán a német birodalmi büntető eljárási 
törvény mintájára az ügyészi vádegyedáruságot 
kívánná hazai talajunkba ültetni. A német biro- 
dalomban a pótmagán vád rendszerét teljesen mel- 
lőzték. A javaslatban legalább az indítványi cse- 
lekményekre kiterjesztették, de a birodalmi gyűlés 
igazságügyi bizottsága még ezen szűk körre szo- 
rítva sem fogadta azt el. Az ügyészi vádegyed- 
árusság ellen abban kerestek correctivumot, hogy 
az államügyészség vádjogát a biróság utasításai- 
nak vetették alá. A hatalmi körök teljes összezava- 
rása az, a mi a német törvény 170 — 175 §§-aiban 
kifejezésre jut. Alig van a német birodalmi tör- 
vénynek intézkedése, mely élesebb támadásoknak 
lett volna tárgya, mint épen a vádelvnek ily 
alapos kiforgatása. És méltán. Elénk is a remény 
a német tudományos világban, hogy a revisio 
elsöpri ezen rendszert, mely a birót teszi vádlóvá. 
A mi javaslatunk nem tért el a vádelv sar- 
kalatos követelményeitől egy ponton sem. Tel- 
jes következetességgel viszi keresztül azon elvet, 
hogy a vádló á bűnvádi eljárás megindításától 
egész az Ítélethozatalig a vádtól visszaléphet és 
a biróságnak a további eljárást megszüntetni, 
illetve fölmentő Ítéletet kell hozni. Ez oly sar- 
kalatos tétele a vádelvnek, melyet ha elejtünk, 

úgy esetleg a vádformával fölriiházhatjuk eljá- 
rási törvényünket^ de a vádper lényegével az hír ni 
nem fog. Természetesen egy oly módosítás, hogy 
a biróság visszavonulásáig engedtessék meg a 
vád elejtése és nem az Ítélethozatalig^ mint ja- 
vaslatunk mondja, nem ingatja meg a vádelvet, 
sőt ezen módosításra mindenesetre szükség lesz, 
mert ha már a biróság visszavonult és az íté- 
lethozatal végett megkezdi tanácskozásait : akkor 
a biróság tekintélyének sérelme nélkül a vád 
vissza nem vonható és fiem is indokolt^ mert 
a bizonyítási eljárás befejeztetvén^ új adat nem 
áll a vádló rejidelkezésére^ mi elhatározására 
befolyással bírhat. Itt is megelégedhetünk any- 
nyival, a mennyire az osztrák törvény megy. A 
fő az, hogy a biróságot teljes pártatlanságában 
megőrizhessük és ne kisértsen előttünk az inqui- 
sitorius rendszer árnyéka, mely garantia képében 
látja a biróság azon jogát, hogy egyúttal a vád- 
nak is hordozója legyen. A hatásköröket ne en- 
gedjük összezavarni, a mint e ponton összezavarja 
á franczia per és a német birodalmi törvény, mely 
a vád föntartására kényszerítheti a vádlót, midőn 
ez lelke mélyéből meg van győződve vádjának 
alaptalanságáról. Az ügyész esetleges visszaélései- 
nek hatalmas correctivuma ott van a subsidiarius 
magánvádban^ a szigorú fegyelemben és legfőbb 
fokon a miniszteri felelősségben. Az ügyész, ki 
nyilvános tárgyaláson a bizonyitékok súlyát érzi, 
a védelem, sőt legtöbbször a sajtó ellenőrzése és 
a biróság tagjainak kritikája alatt, nem fogja 
indokolatlanul elejteni vádját, különösen akkor, 
midőn közigazgatási utón mindenesetre köteles- 

ségévé fog tétetni, hogy minden oly esetet, mely- 
ben a vádtól visszalép, az iratokkal kiegészítve 
a főállamügyésznek tudomására kell hoznia. Ebben 
megnyugodhatni inkább^ mint abban^ hogy a bi- 
tóra^ kinek pártatlansága az első követelmény^ a 
közvádló szerepét toljuk. A mi pedig azon cselek- 
ményeket illeti, melyeknél természetüknél fogva 
sértett fél (károsított fél) ki a pótmagánváddal 
élhetne, nincs és így az ellenőrzés ezen módja 
részben illusoriussá válna ; azok miatt nem volna 
indokolt a hatáskörök összezavarására határozni 
el magunkat. Az államügyész szigorú felelősség- 
gel tartozik s így kötelességét oly eclatans módon 
megsérteni nem fogja, hogy büntetendő cselek- 
mények előtt letegye fegyverét. 

A mit pedig e szempontból az ügyésznek a 
kormány befolyása alatt állásából szoktak felhozni: 
az sem lehet döntő, mert egy kormány, ha erköl- 
csi romlottság és depravatio hinárjába sülyedt : 
nem fogja magát visszatartani attól, hogy illeték- 
telen befolyását még a függetlenség sánczai mögött 
álló biróval szemben is éreztesse. Ily kormányok 
ellenében azonban nem a büntető perrendtartás- 
nak, hanem a parlamentnek kell megtenni köte- 
lességét. Az erkölcsi alapokon 4IIÓ kormány pedig, 
nem fogja magát lealázni odáig, hogy alantas 
közegeivel bünpalástolásokba bocsátkozzék. Helye- 
sen mondja Glaser az osztrák javaslat indokolá- 
sában : «Es mag dahin gestellt bleiben, ob wirk- 
lich eine Regierung sich leicht herbeiliesse, ihre 
Untergebenen zu Mitwissern eines so unlauteren 
Thuns zu machen und dasselbe, wie kaum zu 
vermeiden ware, iri ihren amtlichen Schriftwech- 

sel mit ihnen zu documentiren. Es mag auch 
dahingestellt bleiben, ob eine Regierung, die 
einmal so tief gesunken wáre, nicht unter allén 
Umstánden minder verfángliche Mittel fánde. 
Wohl aber muss darauf aufmerksam gemacht 
werden, dass eine Garantie gegen solche Miss- 
bráuche, soweit dadmxh das öfFentliche Interessé 
alléin berührt wird, niemals in criminalprozes- 
sualischen, immer nur in staatsrechtlichen Ein- 
richtungen gefunden werden könne.» 

Ragaszkodjunk tehát a vádelv sarkalatos 
tételéhez s ne engedjük a hatásköröket tetszetős 
takaró alatt lappangó inquisitorius irányzat ked- 
véért összezavartatni. Emeljük a birót magas 
piedestalra, honnan elfogulatlanul s higgadtan 
tekinthesse az előtte zajló pert, melyben csak 
annyi része legyen, hogy ítéljen a felek harczában. 
Ez a perben a legszebb és a legnagyobb hivatás, 
melynek nagyságát nem fogja emelni az, ha a 
vádjog széttépett foszlányait öltheti magára. De 
a mily igazi meggyőződéssel csüngök a vádelv 
sarkalatos rendszerén, mert ebben látom megtes- 
tesítve a valódi büntető igazságszolgáltatás garan- 
tiái mellett egy szabad és alkotmányos ország 
bűnvádi perét, ebben látom kimerítve századunk 
bűntetőjogi haladásának, legnemesebb küzdelmei- 
nek egyik legnagyobb eredményét : ép oly hatá- 
rozottan ellene vagyok minden oly irányzatnak, 
mely a vádelv iránt érzett túUelkesültségben ennek 
legvégsőbb következményéig halad s azt kívánja, 
hogy még a büntetés maximuma tekintetében is 
a vád korlátozza a birót. Ismeretes azon belső 
meggyőződéssel és szónoki erővel folytatott küz- 

delem, mit e tárgyban javaslatunk kitűnő szerzője 
az utolsó magyar jogászgyúlésen kifejtett. Ezen 
kedvencz eszméjét a javaslatban is felölelte s ez 
az, a mit mi elfogadhatónak nem tartunk, s a mi 
tulajdonképen a javaslatból kimaradhat a nélkül, 
hogy az abban annyi gonddal felépített kitűnő 
vádrendszer a legcsekélyebb változáson is men- 
jen keresztül. A mi meggyőződésűnk szerint a 
birói hivatás lényege követeli, hogy azon jogá- 
ban, mely szerint a vádló által eléje terjesztett 
tényállásra a törvényben megállapított maximum 
és minimum között a büntetést alkalmazza, ne 
korlátoltassék a vádló által. A legnehezebb a 
büntetés igazságos mértékének eltalálása. Mindent 
könnyebben meg lehet tanulni. Könnyebb a nagy 
controversiákat áttekinteni, a szövevényes prob- 
lémákat megoldani, a minősítésben nem hibázni : 
mint azt a büntetési mértéket megtalálni, melyet 
valaki elkövetett cselekményeért a törvényben 
megállapított minimum és maximum korlátai kö- 
zött igazán megérdemel. Ez a birói tapintat, igazán 
a birói bölcsesség kérdése. E pontban nem szab- 
hat korlátot a birói feladat lényegének a vádló. 
A hatáskörök összezavarása, melyet épen a vád- 
elv érdekében igyekszünk a bűnvádi per terüle- 
téről száműzni, igen veszélyes alakban áll elő- 
térbe akkor, ha a bírónak a vádolt tényre tör- 
vényileg szabott büntetési mérték alkalmazásában 
lelkiismeretét nem a törvénynek csupán, hanem 
az államügyész akaratának kell alárendelni. E 
téren nem követhetjük a javaslatot, mert ismét- 
lem, bármennyire ragaszkodunk is a, vádelv sar- 
kalatos tételeihez, azokban ezen elvet mi föl nem 

találjuk. A vádelvnek alig van ma igazibb és lel- 
kesebb híve, mint Glaser, és mégis az osztrák tör- 
vényjavaslat indokolásában teljes erélylyel ellene 
nyilatkozott ezen elvnek és — ismétlem — nincs 
a continensen törvény, mely a yádper eszményé- 
nek annyira megfelelne, mint az ausztriai, és az 
sem tartotta szükségesnek ezen elv érvényesítését. 
Ugy tudom, javaslatunk tudós szerzője sem 
tekinti ezen elvet olyannak, melynek elejtésével 
a vádper szerkezete szenvedne. És nem is tekint- 
heti, mert ha a vádelv az alkotandó magyar eljá- 
rási törvényben azon egy szakasz megváltoztatá- 
sával ugyan, de akként jut kifejezésre, a mint 
az ma a javaslatban érvényesült : akkor is mél- 
tán követelheti hazánk azon elismerést, hogy a 
vádely igazi magaslatára emelkedett, századunk 
szellemét megértő büntetőjogi törvényhozása. 



III. 

AZ ELŐVIZSGÁLAT. 



Az alkotandó bűnvádi eljárás szerkezetére 
nagy befolyással bir a szaktanácskozmány elé 
terjesztett harmadik kérdöpont is, mely a biroi 
elővizsgálat területéről azon jelentőségteljes kér- 
dést öleli fel : mily mérvbcfi legyen az kőtelező? 
A vádperben a döntő súly a fötárgyalásra nehe- 
zedik. Minden ezt megelőző eljárás anyaggyűjtés 
a közvetlen szóbeli és nyilvános fötárgyalásra, 
hol a bizonyítékok szabad mérlegelése mellett a 
nyert összbenyomás alapján itél a biró. Épen 
ezért a vádper lényege követeli, hogy a birói 
elővizsgálat többé-kevésbbé titkos és Írásbeli eljá- 
rása csak ott alkalmaztassék, a hol nélkülözhetlen. 
A hol tartalom nélküli formaisággá válik : ott 
feltétlenül mellőzendő, mert minden nap, a mivel 
ok nélkül odáztatik el a megérdemlett büntetés 
kiszabása egy-egy ujabb csapás az állami jog- 
rendre s az igazságügyi intézmények iránt táplált 
bizalomra. A vádpernek egyik lényeges követel- 
ménye, hogy a közvádló ne jelenjen meg a biró 
előtt, mint egyszerű denuncians, ki csak hallott 
valamit vagy homályos sejtelmekkel rendelkezik 
s kinek egész erélye abból áll : « kérek szigorú 

vizsgálatot. » A közvádló, midőn a biró elébe lép, 
már a rendőrség segélyével szerelje fel magát 
adatokkal s formális birói elővizsgálatot csak 
akkor indítványozzon, ha a cselekmény termé- 
szete és körülményei ezt nélkülözhetlenné teszik. 
Valóban megdöbbentő kép, midőn látjuk, hogy 
beismerések esetében s oly cselekményeknél, 
hol minden tanú már a följelentésben meg van 
nevezve, vagy legalább is a rendőrségi iratokból 
nyilvánvaló, hogy az ügy a főtárgyalásra készen 
áll: a birói elővizsgálat hosszú útja következik, 
melyet még hónapokig elhúzódó vádaláhelyezési 
eljárás akaszt meg menetében, s végre midőn 
Ítéletre kerül a sor, a társadalom régen megfe- 
ledkezett a bűntettről s csak a szánalom érzeté- 
nek befogadására képes. Ilyenkor bizonyos, épen 
nem indokolatlan idegenkedéssel telik el a tár- 
sadalom a jogszolgáltatás iránt, mely lassú, ne- 
hézkes és akkor sújt le, midőn már a társadalom 
felzavart hullámgyürüjének utolsója is régen ele- 
nyészett. Mi jogászok ily helyzetben azzal vigasz- 
taljuk magunkat, hogy a laicus közönség nem emel- 
kedik a felfogás azon magaslatára, melyről tisztán 
láthatnák, hogy a mi elővizsgálatunk, kötelező birói 
vádhatároztunk mind meg annyi nagy garantiái az 
egyéni szabadságnak. Ámde ezen vigasztalás mel- 
lett tépelődő lelkünk nem zárkozhatik el a tár- 
sadalom Ítéletében foglalt igazság győző ereje 
elől sem, s ezért lassankint meg kell barátkoz- 
nunk azon gondolattal, hogy a garantiák soka- 
sága még nem jelenti mindig a leghatályosahb 
garantiát és a bűnvádi pernek nem másodrendű 
vezérelvét képezi az, hogy a bűntettet gyorsan 

Wlassics Gy. : A bűnvádi elj. alapelvei. 3 

érje a büntetés. Ez a gondolat eddigi garantiáirik 
szigorú kritikájára utal. A hol a garantiának hitt 
intézmény tartalom nélküli formává sülyed : ott 
kérlelhetlenül hadilábra kell állanunk. Csak élet- 
erős garantiáink azok, melyeket meg nem ingat- 
hat a gyors büntető igazságszolgáltatás követel- 
ménye. 

Már most nézzük e szempontokból közelebbről 
a birói elővizsgálat kérdését. A birói elővizsgá- 
latot nem szabad pusztán a gyanúsított, a terhelt 
ellen irányzott intézménynek tekinteni. A birói 
elővizsgálatnak az egyik és pedig lényeges czélja, 
hogy a terhelt a biró előtt tisztázhassa magát s 
esetleg elérhesse a további eljárás megszüntetését 
Nem közömbös az az állampolgárokra nézve, 
hogy az ellenök irányzott bűnvádi eljárás csak 
a felek nyilvánosságának kitett elövizsgálati 
eljárásban szünik-e meg, vagy a teljesen nyil- 
vános főtárgyaláson a vádlottak padján kell-e 
helyet foglalniok ? De nem közömbös az igazság- 
szolgáltatásra nézve sem, ha a bizonyítékok a 
birói elővizsgálat mellőzésével elmosódnak és ha 
a főtárgyalás folytonos elnapolásoknak lesz kitéve, 
mert birói elővizsgálat nem készítette elő a per- 
anyagot. E szempontok ép oly joggal követelnek 
figyelmet, a mint nem lehet elzárkózni azon kí- 
vánalom elől sem, hogy ott, a hol az előnyomo- 
zási (az úgynevezett scrutinialis) eljárás adatai 
elegendő alapul szolgálnak a vádra, a kötelező 
birói elővizsgálat csak gátul szolgálhat. 

Ha mindezen tekinteteket átgondoljuk, ha 
figyelembe veszszük, hogy az elővizsgálat kérdése 
a büntetőpernek azon alkatrészét képezi, melyet 

legkevésbé érintett századunknak a bűnvádi per 
nagy átalakítását czélzó reformmozgalma, ha meg- 
gondoljuk, hogy magában Angliában is csak e 
század közepén fogtak az elővizsgálat igazi javítá- 
sának munkájához és még itt is aggodalommal 
tekintenek sok üdvösnek hitt átalakítás felé : ak- 
kor valóban nem fogja senki sem könnyű feladat- 
nak tekinteni az elővizsgálat rendezésének kér- 
dését a magyar bűnvádi törvényjavaslatban. Még 
ha meggondoljuk, hogy a mi rendőrségünk pri- 
mitív helyzetben van és a «police judiciaire» 
legelemibb követelményeitől is távol állunk : úgy, 
ha valaki nem is osztozik a javaslat tudós szer- 
zőjének azon conceptiójában, melylyel a faculta- 
tiv elővizsgálatot oly szűk körre szorította, minden- 
esetre méltányolni tudja azon aggályokat, melyek 
ezen elhatározásra indították. 

A mi javaslatunk ugyanis a kötelező elővizs- 
gálati rendszer alapelvén épül fel, és azt — elte- 
kintve a tettenkapás esetétől és a főtárgyalás 
alkalmával elkövetett büntetendő cselekmények- 
től, — minden bűntett esetében kötelezőnek 
mondja ki. Sőt még a vétségeknél sincs a facul- 
tativ elővizsgálati rendszer teljesen elfogadva, 
mert vétség esetében is csak akkor mellőzhető a 
formális birói elővizsgálat, ha a terhelt abba be- 
leegyezik. Ezen beleegyezés megtagadását pedig 
semmivel sem tartozik indokolni. 

így tehát javaslatunk igen tág körre terjeszti 
a kötelező formális birói elővizsgálatot. Sokkal 
tágabbra, mint akár a franczia, német vagy oszt- 
rák törvény. 

A franczia jog a közvetlen idézés (citation di- 

recte) intézményét karolván fel, oly messze megy, 
hogy az esküdtszéki eseteket kivéve minden 
egyéb cselekmény esetében jogában áll a vád- 
lónak inditványoz7tiy hogy a terheltek a fötár- 
gyalásra idéztessenek. Itt mellőzhető minden 
vádhatározat. Ezen rendszerre egyébiránt befo- 
lyással volt az 1856 július 17-iki törvény, mely 
a «chambre du conseil» intézményét eltörölte. 
Az eljárás végtelenül egyszerűsítve van ugyan s 
az is igaz, a mit Glaser e rendszerről mond : «Sie 
gewáhrt den nicht geringen Vortheil, dass in der 
Mehrzahl der Fálle den Zeugen und anderen 
Auskunftspersonen erspart wird mehr als einmal 
vor Gericht zu erscheinen, wodurch ihre Ge- 
neigtheit der Strafjustiz hilfreiche Hand zu bie- 
ten, wesentlich gesteigert wird>» ; mindazonáltal 
ezen közvetlen főtárgyalási rendszert nem mér- 
nők ajánlani, mert az államügyész hatalmának 
ily mérvű kiterjesztése valóságos ügyészi omni- 
potentiává fejlődhetik és a feleknek súlyos sé- 
relmével járhat, ha még csak kifogásaikat sem 
érvényesíthetik a közvetlen .idézés ellen. A mit 
azonban konstatálni kivánunk, az abból áll, hogy 
Francziaországban csakis az esküdtszéki bűn- 
tettekre^ tehát a büntettek közül is csak a súlyos- 
bakra nézve kötelező az elővizsgálat. A német 
birodalmi büntető perrendtartás szintén csak az 
esküdtszéki és a birodalmi törvényszéki ( Reichs- 
gericht) hatáskörhöz tartozó büntettek tekinteté- 
ben ismeri a kötelező elővizsgálatot. A többi 
cselekményeknél az elővizsgálat facultativ. De 
azért nem a közvetlen idézés rendszerét követi, 
— mint a franczia, — mert az elővizsgálat mel- 

lözése a német perjogban még nem jelenti a 
vádhatározat mellőzését is. A terhelteknek tehát 
a vádhatározatban garantiájuk van azon esetleges 
hátrányok ellen, melyek az elővizsgálat mellőzé- 
séből származhatnak. 

Az osztrák törvény is a facultativ elővizsgálati 
rendszeren épül fel, mert csakis az esküdtszéki 
hatáskörhöz s a távollevők elleni eljárás esetében 
kötelező az elővizsgálat. Minden egyéb cselek- 
ménynél az elővizsgálat szüksége az eset concret 
követelményeire van bizva, melyben vádlónak, 
terheltnek és birónak a kellő hatáskör biztosítva 
van. Az osztrák törvénv azonban messze tulha- 
ladja a német törvényt, mert a mint az enquéte 
elé terjesztett IV-ik kérdés tárgyalásánál ki fo- 
gom fejteni, ott — igen helyesen — a vád alá 
helyezés is facultativ, még pedig a legsúlyosabb 
bűntettek eseteiben is. 

Már most, ha a franczia, német és osztrák 
törvényhozások állását összehasonlítjuk javasla- 
tunk rendszerével, úgy kétségen kivül áll, hogy 
itt a facultativ elővizsgálat köre sokkal szűkebb, 
mint az említett nyugat-európai államokban. Min- 
ket azon szempont vezet, hogy a hol esetleg 
sem a vádló, sem a terhelt, sem a biró nem 
tanja szükségesnek a formális birói elővizsgála- 
tot : ott ne kényszerítsünk a felekre oly formá- 
kat, melyekben maguk sem találnak garantiát s 
melyek a búnper menetét csak lassítják. Ezen 
szempontból mi a kötelező elővizsgálatot sokkal 
szűkebb körre szorítva szeretnők látni, a mint 
az a javaslatban érvényesült. Elismerjük és talán 
át is látjuk azon indokokat, a melyek a javaslat 

tudós szerzőjét az obligatorius elővizsgálat ily 
nagymérvű kiterjesztésére indították. 

A per gondos előkészítése, a terhelteknek 
már az elővizsgálat alkalmával lehető tisztázása, 
az államügyészek és közbiztonsági közegek befo- 
lyásának korlátozása és talán a contemplált fe- 
lebbezési rendszer is befolyással birtak ezen elha- 
tározásra. Mi sem zárkózunk el ezen okok hatása 
elől, de azt hiszszük, hogy a per előkészítésének 
kérdésére legilletékesebbek a vádló, terhelt és a 
biró, kik a törvénvben előre nem látható concrét 
követelmények szerint fogják elhatározni, szük- 
séges-e az elővizsgálat vagy nem? A szükséges- 
ség szabhatja csak meg az elővizsgálat körét. 
Azt pedig, hogy valamely bűnesetben mit paran- 
csol a szükségesség az adatgyűjtésre nézve : sem- 
mi esetre sem helyes a törvényben imperativ 
elvekbe foglalni. A czélszerüség itt bizonyos lati- 
tude nélkül el nem érhető. S ezért mi nemcsak 
a vétségek tekintetében kivánjuk a föltétlen facul- 
tativ elővizsgálati rendszert, hanem legalább is a 
B. T. K. szerint öt évi fegyház vagy államfog- 
házzal sújtott bűntettek tekintetében is faculta- 
tivvé kivánjuk tenni az elővizsgálatot. Hogy minő 
befolyása legyen erre a vádlónak, terheltnek és 
a birónak : ez részletkérdés, mintául azonban erre 
nézve is az osztrák és a német birodalmi törvényre 
vonatkozó intézkedéseket vehetnők. 

Megvallom, sokat gondolkoztam azon is, hogy 
szakbirói rendszer mellett szükséges-e a nyugat- 
európai államokban esküdtszéki hatáskörhöz uta- 
sított, tehát a legsúlyosabb büntetendő cselekmé- 
nyekre nézve is föltétlenül a kötelező elővizsgálat 

s nem zárkozhatom el azon kétely nyomása alól, 
mely reám nehezedik, ha meggondolom, miért 
erőszakolná a súlyos cselekményeknél is a tör- 
vény a kötelező elővizsgálatot a felekre és a 
biróra akkor, ha például a terhelt beismerésben 
van s a beismerés igazsága iránt kétely nem fo- 
rog fen és mind a vádló, mind a terhelt, mind 
a biró a formális birói elővizsgálatot fölösleges- 
nek tartják. Mindenesetre meggondolásra méltó. 
Nem szabad elfelejteni, hogy a facultativ elő- 
vizsgálat rendszere nem jelenti az elővizsgálat 
ok nélküli mellőzését, mi képtelenség volna, ha- 
nem oly rendszert jelent ez, mely a concret eset 
igényeihez alkalmazkodik s föltétlenül helyet ad 
az elővizsgálatnak ott^ a hol erre szükség van^ 
ellenben mellőzi ott^ a hol ez fölösleges. 

Nem kell azt gondolni, hogy a facultativ elő- 
vizsgálat körének kiterjesztése a terheltekre nézve 
hátrányos. Nem akarunk mi közvetlen idézést, 
nem akarjuk azt, hogy ki terhelt megfosztassék 
azon jogától, mely szeMit esetleg az előzetes 
eljárás során tisztázhassa^nagát. A mi rendsze- 
rünk szerint a vádló csak vádiratban kérheti az 
elővizsgálat mellőzését s a terhelt a biróságnál 
kereshet orvoslást az elővizsgálat mellőzése iránt. 
Attól sem kell tartani, hogy rendszerünk mellett 
a scrutinialis eljárás hosszura nyúlik s így a ter- 
helt későn jut a biró elé ; — különben nem kell 
mondanunk, hogy a biróság közbenjötte már 
többször e stádiumban is elkerülhetetlenül szük- 
séges. Nem kell pedig tartani azért, mert a he- 
lyett, hogy a mint a javaslat jelenleg bizonyos 
idő után a birói elővizsgálat elrendelésének szűk- 

ségét mondja ki, ki lehet mondani, hogy bizonyos 
idő után tartozik a vádló vagy az elővizsgálatot 
indítványozni^ vagy a vádiratot benyújtani. Ez 
elég garantia az ellen, hogy a terhelt esetleg 
hosszú ideig birói határozat nélkül letartóztatva 
legyen. E kérdésre nézve egyébiránt nem győz- 
zük eléggé ajánlani a német büntető eljárás indo- 
kolásában felhozott érveket, melyek a facultativ 
elővizsgálat rendszerének előnyeit emelik ki még 
letartóztatás esetében is. Sőt épen a tulhosszura 
nyúló vizsgálati fogságnak van ezáltal eleje véve. 
Azt gondolom, hogy épen a vádelvnek teszünk 
szolgálatot azzal, ha a kötelező elővizsgálat rend- 
szerét szűkebb körre kívánjuk szorítani. 

Azt gondolom, helyesebben fejezi ki valamely 
eljárási törvény a vádelvet, ha az elő vizsgálati 
iratok szükségességére nem helyez oly nagy súlyt, 
hogy azokat a priori a legcsekélyebb bűntettnél 
sem nélkülözheti. Azt gondolom, hogy ha a vizs- 
gáló birákat nem kényszerítjük hosszura nyúló 
vizsgálat teljesítésére oly esetekben is, melyekben 
az fölösleges, csak azon ügyeknek teszünk szol- 
gálatot^ melyek a körültekintő^ beható s alapos 
vizsgálatot nem nélkülözhetik. 

És nem szabad talán azt is számításon kivül 
hagyni, hogy az állam polgárait nem czélszerü 
oly sokszor idézgetéseknek kitenni s hivatásuk 
gyakorlásától elvonni, de nem szabad ok nélkül 
a bűnvádi eljárás költségeit sem szaporítani, mert 
legtöbbször nemcsak a bűnösre, hanem ártatlan 
családjára is nehezedik az eljárási költségek visz- 
szatérítése. Mindezen szempontok engem azon 
igénytelen véleményem kifejezésére indítanak, 



41 

hogy az alkotandó bűnvádi eljárás tervezetében 
tágabb körre kell terjesztenünk -a facultativ elő- 
vizsgálat rendszerét^ a mint az javaslatunkban 
érvényesült, mert — ismétlem — ezen rendszer 
a concret eset igényeihez simul s a formális bi- 
rói elővizsgálat csak ott fog mellőztetni, a hol 
az nem szükséges^ mig a javaslat rendszere mel- 
lett több esetben ott is birói elővizsgálatot kel- 
lene tartani, a hol az a concret eset körülmé- 
nyeihez képest fölösleges. 



IV. 
A VÁD ALÁ HELYEZÉS. 



A negyedik kérdópont, melyet az igazságügyi 
kormány a szaktanácskozmány elé terjesztett, a 
vád alá helyezési eljárásra vonatkozik. 

Csak a kötelező hirói vádhatározat legyen-e 
azon útlevél, melylyel a terhelt a fötárgyalásra 
juthat, vagy a terhelt határozhassa-e azt el ; 
kiván-e a vádirattal szemben birói határozatot — 
ez képezi az eldöntendő kérdést, melynek megol- 
dási módja kétségen kívül közelről érinti a per- 
rend szerkezetét. 

A ki Csemegi Károly, hazánk e nagy és her- 
vadhatlan érdemekben gazdag jogásza által szer- 
kesztett eljárási javaslatot elfogulatlanul és komo- 
lyan átgondolva tanulmányozza ; észre fogja venni, 
hogy a tudós szerző mennyi gonddal, mondhatnám 
aggályoskodással igyekezett minél több biztosítékot 
felállítani, melyek feledtessék az esküdtszéki in- 
tézménynek a hazai különleges viszonyaink által 
követelt mellőzését. Javaslatának minden alkat- 
részében, a társadalom s a polgárok jogainak 
hatályos megóvása mellett ott találjuk a bünte- 
tőjogi fejlődés vívmányainak azon nemes irányát, 
melyből felénk kiált az egyéni szabadság védelme. 

Mintha csak mondani akarná e javaslat : ime 
mindent nyújtok, mit a tudomány s a polgáriasuk 
világ törvényhozásai és gyakorlati élete garantiá- 
nak hivnak, sőt egyes alkatrészekben talán többet 
is adok, mint bármely perrend, mert kárpótolni 
akarom azon, kétségenkivül nagy biztositékot, mit 
a népnek, a társadalomnak a birói hatalom gya- 
korlásában való részvétele nyújt. 

Ezen tiszteletreméltó indokokból származó 
aggályoskodásnak tulajdonítom én a kötelező birói 
vádhatározat eszméjének oly széles mérvben való 
érvényesülését is, hogy az még a vétségekre nézve 
is kötelező. Ujabb garantiát akart a javaslat alkotni 
az ellen, hogy a terhelt az elövizsgálati adatok- 
nak kellő birói mérlegelése nélkül a főtárgyalásra 
idéztessék. Módot akart nyújtani arra, hogy az 
elővizsgálat adatait mindig a biróság előtt lefoly- 
tatott contradictorius eljárás tisztitó szövete vezesse 
át a főtárgyalásra — vagy vessen gátot annak, 
hogy a terhelt a vádlottak padjára kerüljön. A 
javaslat szerint, ha befejeztetik az elővizsgálat, 
mely, mint tudjuk bűntettekre mindig kötelező, 
sőt a vétségeknél is alig facultativ — következik 
a vádirat, mely a vizsgálóbirónál nyújtandó be. 
A vizsgálóbiró minden terhelttel közli a vádiratot, 
kiknek joguk van ellenészrevételeket beadni. Most 
az iratok a vádtanács elé terjesztetnek, melynek 
tárgyalást kell tartani. Megidéztetik a kir. ügyész, 
a magánvádló és a terhelt, kik maguk helyett 
képviselőt (védőt) küldhetnek. A fogva levő terhelt 
mindig a vádtanács elé állítandó. Most a vádló 
előterjeszti vádbeszédjét, a terhelt, vagy ügyvédje 
a védbeszédet s ezután határoz a biróság. Mész- 

szebb megy e ponton javaslatunk, mint maga az 
angol eljárás, mert míg Angliában a nagy jury 
előtt, mely a vádirat (indictment) fölött határoz, 
sem a terhelt, sem a mentő tanuk ki nem hall- 
gathatók ; hanem csakis a vádló által előterjesz- 
tett bizonyítékok fölött határoznak arra nézve : 
vájjon az ítélő-jury elé utaltassék-e az ügy vagy 
nem («True bill» — «not a true bill») addig 
javaslatunk a terheltet az ellenészrevételezési jogon 
fölül, még a tárgyalásra is bocsátja és valóságos 
ünnepélyes contradictorius eljárás az, minek a 
biróság határozatát meg kell előzni. 

Javaslatunk a vádtanács határozata ellen még 
további garantiákat állit fel. Mind a vádlónak, 
mind a terheltnek joga van felebbezni a kir. 
tábla vádtanácsához. A felebbezésben lehet föl- 
tételesen uj bizonyitékokat is felhozni. A feleb- 
bezés Írásbeli indokolásának megtekintésére a 
feleknek kölcsönösen alkalom adatik s joguk van 
a kir. tábla előtti tárgyaláson is részt venni. Itt 
a vádat a főügyész képviseli és ugyanazon ünne- 
pélyességgel folytattatik a tárgyalás, mint az első 
fokon. 

Még ezzel sincs a vád alá helyezési eljárás 
befejezve. A kir. főügyésznek, korlátolt esetekben 
ugyan, de mégis további felebbezési joga van a 
Curiához, mely a korona-ügyész meghallgatása 
után határoz. 

Ez rövid vonásokban a javaslat vád alá helye- 
zési eljárásának hosszú menete. 

Szükséges-e ezen hosszú ut, vagy nem : arra 
óhajtanék terem szúk keretéhez mérten, a követ- 
kező sorokban válaszolni. 

Már az előbbi fejezetben bátor voltam utalni 
arra, hogy a gyorsaság a büntető igazságszolgál- 
tatásban nem oly követelmény, amit csak úgy 
«schlagwort» gyanánt a jó eljárás előnyei között 
utolsó sorban szokás tankönyvekben fölemlíteni. 
A törvényhozónak nézetem szerint elsőrendű törek- 
vését arra kell irányozni, hogy minden fölösleges 
formalitás, mely önsúlyként nehezedik az eljárás 
menetére, kerültessék. A társadalom bizalma ren- 
dül meg a jogtudomány és az igazságszolgáltatás 
iránt, ha azt látja, hogy évek kellenek a legegy- 
szerűbb ügy végleges befejezéséhez. Már mintegy 
erőt kezd rajtunk venni azon gondolat, mintha 
az eljárás nehézkessége és lassúsága egyjelen- 
tőségü volna az alapossággal^ s mintha a gyors 
életerős lüktetés mindig csak felületességet és 
elhamarkodást jelentene. E gondolat lidércznyo- 
mása alól szabadulnunk kell. És ha arról győző- 
dünk meg, hogy vélt garantiáink csak utunkban 
álló roskadozó falak, melyek az egyéni szabadság 
s az igazságszolgáltatás védelmére képtelenek : 
akkor az igazság czélja felé vezető utunkban ezen 
akadályt képező falakat le kell rombolnunk még 
akkor is, ha azokat megszokott hagyományos 
előszeretetünk varázsa veszi körül. 

Ámde ki merné állítani, hogy a birói vad- 
fa atározat intézménye ily roskadozó fal, mely 
lerombolandó ? 

Ki merné tagadni, hogy a független biróság 
vádhatározati joga a legvalószinübb garantiája az 
állampolgárnak arra nézve, hogy ok nélkül nem 
hurczolják a vádlottak padjára ! 

De nem is az a kérdés, hogy a hirói vádha- 

tározat intézménye^ mint garantia romboltassék 
le : csak arról van szó, hogy akkor mellőztessék^ 
ha már megszűnt garantia lenni. 

Ha azt látjuk, hogy a terheltek maguk mon- 
danák le arról s minden érdekük az, hogy birói 
vádhatározat nélkül állhassanak itéló birájuk elé : 
akkor ne erőszakoljuk kötelező birói vádhatáro- 
zatunkat az eljárás menetére, mert ez már többé 
nem lesz garantia, hanem súlyos teher. 

Hogy ezen gondolat, mely a terhelt tetszé- 
sétől teszi függővé, kivánja-e a biróság vádha- 
tározatát igénybe venni, vagy nem : a franczia- 
német hagyományokba s a megszokott formákba 
ütközik, az mindenki előtt világos, ki a vád alá 
helyezési eljárás történetét és törvényhozási állá- 
sát közelebbről ismeri. De hát a haladás útja nem 
vezethet mindig a régi nyomon. Az egészséges, 
életerős gondolatnak nincs szüksége a múlt tra- 
ditioinak aristocraticus családfájára. Az utat tör 
magának és jogot követel. Glaser, e genialis bün- 
tetőjogász, vitte ez eszmét harczba és győzelem- 
mel emelte ki. Ma már ez nemcsak a tudomány 
tana, nem elmélet, hanem 12 éves és általánosan 
kielégitő gyakorlat. Az 1873. május hó 23-iki 
törvényben van megirva a facultativ vád alá 
helyezés rendszere. 

Ez az, a mit mi utánzandónak tartunk. A vád- 
lónak jogában áll a vele közólt vádirat ellen 
kifogással élniy mely fölött a főtörvényszék 
határoz ; ha kifogással nem él^ úgy a főtár- 
gyalásra azonnal kitüzetik a határnap. E mon- 
datban ki van fejezve az osztrák törvény életre- 
való rendszere. Egészséges egyszerű eljárás, mely 

garantiát nyújt ballast nélkül. Nem zárja el a 
bírótól a terheltet, de nem is kényszeríti reá a 
kötelező birói vádhatározatot. Alig lehet tagadni 
ezen rendszernek a kötelező birói vádhatározat 
fölötti kimagasló előnyeit. Mert a mi garantia 
van a kötelező birói vádhatározatban : azon 
garantia sértetlenül fönnáll itt is. A mi pedig 
teher s az eljárás menetének akadálya a köte- 
lező birói vádhatározatban; az itt mellőzve 
van. A fényoldal — lehet mondani — árnyoldal 
nélkül. Ha egyébre nem gondolunk, mint arra, 
hogy beismerések esetében minő fölöslegessé 
válik a kötelező vádhatározat ; ez egymagában 
elegendő, hogy a kötelező birói vádhatározat 
rendszerét el ne fogadjuk. 

Pedig mennyi más előnye van a facultativ 
védrendszernek ! Először is a terheltnek szabad- 
ságára hagyja : megnyugszik-e a vádiratban vagy 
nem. A terhelt megjelenhet birája előtt a nél- 
kül, hogy birósági határozat mondja ki ügyét 
vádra alkalmasnak, holott a kötelező birói vád* 
határozat mellett ott lebeg feje fölött folyton a 
birói vádhatározat praejudiciuma. Nem kell ünne- 
pélyes contradictorius tárgyalásokat tartani, me- 
lyek okvetlenül maguk után vonják az elővizs- 
gálatnak részletes kiterjesztését, mert ha a biró 
szóbeli tárgyalás után határoz a vád kérdésében, 
neki részletes bizonyítási anyagra van szüksége. 
Következése lenne, hogy a súlypont akaratlanul 
az elővizsgálatra helyezkednék és számtalan ujabb 
és ujabb vizsgálat elrendelése lenne eredménye 
a tervezet vádeljárásnak. 

Arról, hogy különösen a tervezett felebbezési 

rendszer mellett mily hosszúra nyúlna a vád alá 
helyezési eljárás, már többször megemlékeztem. 
Csak annyit teszek hozzá, hogy ezzel csak a 
vizsgálati fogság tartama hosszabbíttatnék. Minő 
igazságtalanság volna ez a beismerő tettesre — 
kinek egyedüli vágya tudni : mennyi büntetéssel 
sujtatik, mert hogy bűnös, azt régen bevallotta. 
De mennyi fölösleges munkaszaporltással jár a 
kötelező birói vádhatározat rendszere ! A statistika 
mutatja, hogy az ügyészi vádindítványok rend- 
szerint elfogadtatnak. Alig számbavehető azon 
néhány eset, hol az ügyészség indítványától a 
biróság a vádhatározatban eltér. Beavatottak 
tudják, hogy a vörös irón kampói teszik itt a 
legjobb szolgálatot. Már most miért mozgásba 
hozni három törvényszéki birót ? S miért kell az 
ligyésznek szóval előterjeszteni ugyanazt, a mit 
már Írásbeli indokolt indítványában előadott? 
Foglalkozni kell még továbbá az ügygyei esetleg 
a kir. tábla vádtanácsának, fóügyésznek, sőt a 
Curia és a korona-ügyész munkája is igénybe 
vehető. Valóban igaza van Glasernek, midőn a 
kötelező birói vádhatározat munkaszaporítására 
megjegyezte: «Es besteht alsó ein unverkennba- 
res Missverhaltniss zwischen der zu lösenden Auf- 
gabe und den dafür aufgewandten Mitteln». De 
nem folytatom az előnyök felsorolását. Csak ismé- 
telném azt, a mit Glaser annyi erővel és szel- 
lemmel mutatott ki. A mit még jelezni óhajtok, 
az csak abból áll, hogy az osztrák rendszerrel, 
melyet a conservativ jogászkörök Ausztriában 
eleintén idegenkedéssel fogadtak, ma már ők is 
teljesen kibékültek. A német tudósok legnagyobb 

része elismerőleg szól e rendszerről — az olasz 
jogtudomány herosai : Carrara, Cesarini, Borsani 
Casorati, valóságos magasztaló! a facultativ vád 
alá helyezési rendszernek és nem kételkedünk, 
hogy ennyi fényes elme munkája az olasz tör- 
vényhozásban is győzelemre fogja segíteni az 
osztrák törvényben érvényesült rendszert. 

Azok pedig, a kik nálunk azért nem tudnak 
lemondani a kötelező birói vádhatározatról, mert 
csak ezzel lehet megakadályozni, hogy az' állam- 
polgár ok nélkül a nyilvános főtárgyalással járó 
zaklatásoknak kitéve legyen : nyugodjanak meg 
abban, hogy a terhelt vagy védője tudja leginkább 
elhatározni, mit parancsol érdeke és ne feledjék 
el Casorati következő szavait : « Egészen más az, 
ha a terhelt az érdemleges ítélő biró előtt a köz- 
vagy magánvádló által emelt egyszerű vád folytán 
és más, ha birói határozattal megerősített vád 
súlya alatt jelenik meg. Az első esetben a ter- 
helt helyzetét semmiféle hátrányos elővélem ény 
nem súlyosbítja s a felmentő érdemleges ítélet 
folytán mindben őt terhelő gyanú eloszlik. A másik 
esetben ellenben azon tény, hogy egy birói hatá- 
rozat már elegendő gyanuj eleket talált a bűnös- 
ségre, nem semmisíttetik meg egészen a későbbi 
felmentő ítélet ténye által, mindig marad a gya- 
núnak némi árnyéka, mint az első határozat utó- 
hangja s a fehnentő ítélet könnyen inkább az 
ügyes védelem, mintsem az ártatlanság valódi 
igazolása eredményének fog tekintetni.)) 



Wlassics Gy. : A bűnvádi elj. alapelvei. 



V. 

A vAdtanács és itéló bíróság alakítása. 



Az ötödik kérdöpont, melyre az igazságügy- 
miniszter ur a szaktanácskozmánytól választ kér, 
az : váljon az a biró, a ki a főtárgyalás tárgyát 
képező perben, a vád alá helyezési határozatnál, 
birói minőségben működött közre, ki legyen-e 
zárva a birói hivatalnak a főtárgyaláson való 
gyakorlásából ? 

Ha a modern bűnvádi pernek egyik sarkalatos 
tétele az, hogy a vádlott oly ítélő biróság elé 
kerüljön, mely teljesen elfogulatlan legyen ; ha 
az esküdtszéknek egyik legnagyobb előnyét abban 
találják, hogy az esküdtek mit sem tudva a per 
előzményeiről, felfogásukkal és meggyőződésükkel 
a fehér lap tisztaságában jelennek meg itélőszé- 
kükön, melyen az előzetes eljárás egyetlen lépése 
sem hagyott maga után nyomot ; akkor elvi szem- 
pontból nem habozhatunk a föltett kérdésre adandó 
válaszunkban és határozottan oda kell nyilatkoz- 
nunk, hogy a vád alá helyezést kimondó hirónak 
ne legyen szerepe az ítélethozatalban, A birói 
vádhatározat nagy elővélelem a bűnösség mellett 
s a birót, ki ezen elővélelemnek alkotója, emberi 
természetének megmásíthatlan törvényei minden 

eskü és lelkiismeret daczára, kisebb-nagyobb 
mérvben elfogulttá tehetik. A bűnösség gyanúsí- 
tásának terhe, melyet a biróság a vádhatározat- 
ban a vádlottra rótt, a birót az Ítélethozatalnál 
is kisérti és ha csak némi támpont mutatkozik a 
bűnösség mellett a főtárgyaláson : úgy inkább 
hajlandó magát igazolni mint megczáfolni, S 
különösen állana ez akkor, midőn nem töredékes 
előnyomozati iratok, hanem befejezett vizsgálat 
után, contradictorius szóbeli eljárás mellett mon- 
dana a biró vádhatározatot, a mint ezt javaslatunk 
tervezi. A vádlott, a ki már egyszer megjelent a 
biróság előtt és előadta az elővizsgálat adataival 
szemben védelmét és ennek eredménye a vád- 
határozat lett : bizonyára nem nagy bizalommal 
járulna ugyanazon birák elé, a kik már mintegy 
osztályosaivá lettek magának a vádnak. A bölcs 
büntetőjogi törvényhozás pedig nem kicsinyelheti 
azon bizalom horderejét, melyet a vádlott birája 
iránt táplál. Minden lehető garantiát fel kell állí- 
tani, a mi az ítélő biró pártatlanságát, emberileg 
lehető elfogulatlanságát biztosítja. Ez nemcsak 
a birói hatalom tekintélyének föltételét képezi, 
hanem a jó igazságszolgáltatásnak elengedhetlen 
követelménye. Kicsinyes szempontok elől a birói 
pártatlanság életerős biztosítékainak hátrálniok 
nem szabad ! Minden törvényhozásnak hű gondját 
is képezte az, hogy ha már vádhatározatra szük- 
ség van : úgy lehetőleg más birói tanács legyen az, 
mely a vádhatározatot hozza és más, mely ítélni 
fog a tény fölött. 

Angliában és Amerikában, mint tudjuk, a 
vádhatározat hozatalára is a népbiróság bir hatás- 

4* 

körrel. A nagy jury az, mely a vád fölött határoz, 
s ha ez arról van meggyőződve, hogy a vád igaz : 
akkor kerül az ügy az ítélő jury elé. 

Francziaországban az 1791. szeptember hó i6-ki 
törvény, Angliából nemcsak az ítélő, hanem a 
vád-juryt (Jury d'accusation) is átvette. Napóleon 
ezen intézményt megszüntette és helyébe lépett 
azon complicalt vád alá helyezési rendszer, mely 
a «code d'instruction criminelle»-ben foglaltatik. 

E szerint azon cselekményeknél, hol az elő- 
vizsgálat kötelező, kötelessége volt a vizsgáló- 
birónak a «chambre du conseil»» előtt jelentést 
tenni az ügyről. Ez állott két biróból és a vizs- 
gálóbiróból. A további eljárás megszüntetéséhez 
egyhangúság és az ügyész beleegyezése kivánta- 
tott. Mihelyt azonban csak egyik tag, vagy az 
államügyész ellenkező véleményben volt : íigy az 
iratok fölterjesztendők voltak a főtörvényszék 
(cour d'appell) vádtanácsához (chambre des mises 
en accusation), mely hatóság a főügyész meghall- 
gatása után határoz a vád kérdésében. 

Ezen rendszer annyiban változáson ment ke- 
resztül, a mennyiben az 1856. július hó 17-iki 
törvény a « chambre du conseil» intézményét meg- 
szüntette, most tehát azon ügyekben, hol kötelező 
elővizsgálat van, a törvényszék melletti állam- 
ügyész a vizsgálat befejezte után fölterjeszti az 
iratokat a főtörvényszék melletti főügyészhez, ki 
az iratok vétele után tiz nap alatt köteles előter- 
jesztését a főtörvényszékeknél alakított vádtanács 
(chambre des mises en accusation) elé terjesz- 
teni. 

Látjuk tehát, hogy mind Angliában, mind 

Eszakamerikában, mind Francziaországban lehe- 
tetlenné van téve az, hogy a vádhatározat hoza- 
talában részes biró az ítélethozatalban is közre- 
működjék. 

Az 1 873-diki osztrák törvény, mely mint tud- 
juk, a facultativ vád alá helyezési rendszeren épül 
fel, szintén megtiltja (68. §.) hogy azon biró, aki 
a vádhatározathozatalban részt vett, a főtárgyalá- 
son birói minőségben szerepeljen. («Von der 
Mitwirkung und Entscheidung bei der Haupt- 
verhandlung ist derjenige ausgeschlossen, welcher 

in derselben Sache an der Entscheidung 

über den Einspruch gegen die Versetzung in den 
Anklagestand theilgenommen hat.) 

A magyar javaslat is ezen elvek hatása alatt 
vette fel 56. §-ába azon rendelkezést, mely szerint 
«Ki van zárva a birói hivatalnak a főtárgyaláson 
való gyakorlásából azon biró a ki a főtárgyalás 

tárgyát képező perben a vád alá helyezési 

határozathozatalnál birói minőségben működött 
közre. » 

Alig lesz, a ki elvileg ezen intézkedést kifo- 
gásolhatná. De ugyan sokan lesznek, a kik minden 
elvi helyeslésük mellett meg fogják támadni ezen 
szakaszt ; mert a birói létszám lényeges szaporítása 
nélkül az keresztül nem vihető. Igénytelen néze- 
tem szerint azonban nem az ezen szakaszban kife- 
jezett elvet kell megingatni, hanem azon kell 
segíteni, hogy ne legyen kénytelen á biróság 
minden törvényszéki hatáskörhöz utasított ügyben 
kötelezőleg vádhatározatot hozni. Azon kell segí- 
teni, hogy ne kétfoku vád alá helyezési eljárás 
legyen, mi tömegesen zárja ki a főtárgyalás kére- 

téből a bírákat. El kell fogadnunk a facultativ 
vád alá helyezési rendszert, melyről fönnebb 
szóltam. Ha kezdetben ezen rendszer mellett is 
sűrűbben fogják igénybe venni a terheltek a birói 
vádhatározatot : bizonyára ez később apadni fog. 
Ha az államügyészség feladatának magaslatára fog 
emelkedni, ha a nagy közönségben mindig álta- 
lánosabb lesz a meggyőződés, hogy az állam- 
ügyészség a törvény valódi őre s nem az üldözés 
vad fanaticusa ; ha a hatalom és felelősség valódi 
kellékeivel fölszerelve lesz az államügyészség az 
igazságszolgáltatási organismusba illesztve ; ha 
majd traditiók dicsősége veszi körül a még fiatal- 
sága éveiben élő államügyészségi intézményt, mely- 
nek vádirataiban a társadalom, sőt maga a bűnös 
is az igazság kifejezését fogja találni : akkor las- 
sankint mindig szűkebb körre fog szorulni a birói 
vádhatározat igénye, s nem fogjuk pénzügyi szem- 
pontból annak hátrányait érezni, ha azon elvet, 
mely javaslatunk idézett szakaszában kifejezésre 
jut, sértetlenül föntartjuk. Ha pedig azon elvet 
megingatjuk, akkor a birói pártatlanság nymbusán 
ejtünk sérelmet, megfosztjuk a terheltet azon 
tudattól, hogy teljesen elfogulatlan biró fog sza- 
badsága 'és élete fölött ítélni. Ez pedig drága ár. 
Különösen drága akkor, ha eljárásunk nem a 
kötelező birói vádhatározat rendszerén épül fel, 
hanem ha birói vádhatározat csak akkor fog 
hozatni, midőn a terhelt kifogással él a vádirat 
ellenében. A javaslat jelenlegi kötelező birói vád- 
határozati rendszere mellett mindenesetre sokan 
fognak a német birodalmi büntető perrend 23. §-ára 
gondolni, mely szerint a két birónál többnek, kik 

a vád alá helyezési határozat (Entscheidung über 
die EröfFnung des Hauptverfahrens) hozatalában 
részt vettek, a főtárgyaláson közreműködniök nem 
szabad és azt fogják ajánlani, hogy nálunk is csak 
részben álljon más tagokból az ítélő, mint a vád- 
tanács. S megvalljuk, ha eljárásunk a kötelező és 
két, sőt bizonyos tekintetben három fokú vád alá 
helyezési rendszeren épülne fel : úgy azon elvet, 
mit javaslatunk 56. §-a (második pont) kifejez, 
nehéz lenne sértetlenül megmenteni. Nem szabad 
elfelejteni, hogy Németországban az esküdtszékek 
Ítélnek a súlyos cselekmények fölött s így a 23. §. 
intézkedése csakis a «Stratkammer»>-ekre vonat- 
kozik, még sem merték azon, elvileg kifogás alá 
nem eső elvet teljes épségében érvényesíteni. Fél- 
tek a birói erő oly nagymérvű felemésztésétől. 
Ezen, valóban hatalmas büntető igazságszolgálta- 
tási elvet csak a facultativ vádhatározati rend- 
szerrel menthetjük meg. E mellett az ügyeknek 
csekélyebb száma igényli a biróság vádhatározatát, 
íme ott van a szomszéd Ausztria példája. Az 
1878-ki statisticai adatok szerint a brünni főtör- 
vényszék kerületében a vádlottak 4 százaléka ; a 
triesti főtörvényszék kerületében 6 százaléka ; a 
bécsi, innsbrucki és zárai főtörvényszék területén 
6 százalék ; Prágában és Gráczban 7 százaléka ; 
Krakkóban 13 százalék és végre Lembergben a 
vádlottak 17 százaléka élt kifogással az ügyészí 
vádirat ellen. Az ily kifogások fölött épúgy mint 
Ausztriában nálunk is a felállítandó fötörvényszé- 
kek határoznának s ha a felebbezési rendszert 
fogja is magáévá tenni alkotandó eljárásunk : 
akkor is meg lehetne menteni elvünket, mert ha 

a fötörvényszékeknél külön vádtanács felállítását 
a munkakör nem igényelné, ügy egyik büntető 
tanács a másiknak teheti meg a vádtanácsi szol- 
gálatot. Ily értelemben ragaszkodunk mi azon 
elvhez, hogy a vádhatározatot hozó biró ne lehessen 
a vádlott itélö bírája ! 



VI. 

A FELEBBEZÉS. 



Ha az eddig vitatott kérdések is nagy általá- 
nos jelentőséggel birnak a bűnvádi eljárás terü- 
letén : úgy bizonyára a kormány kérdöpontjainak 
hatodika az, mely a bűnvádi per szerkezetére, 
sőt a birósági szervezetre is a legmélyrehatóbb 
befolyást gyakorolja. 

E kérdőpont egyúttal óriási kérdőjel is, mely 
előtt a legkülönbözőbb vélemények és javitási 
törekvések tarka csoportja hullámzik. Kérdőjel^ 
mely méltán próbára teszi imindazok szellemi 
termékenységét, a kik hivatva lesznek a magyar 
bűnvádi eljárás alkotásában részt venni. Mert 
azon kérdés : felveendö-e a jogorvoslatok közé a 
ténykérdés megítélésében a felebbezés (azaz he- 
lyesebben a kétfoku bizonyítási eljárás), a leg- 
nehezebben megoldható feladat, mi hazánkban 
a bűnvádi eljárás előkészítőire és törvényho- 
zóira vár. 

Mióta a közvetlenség, szóbeliség és a bizo- 
nyítékok szabad mérlegelésének ragyogó elvei 
diadalutjukat a polgáriasuk nemzetek törvény- 
hozási termeiben megtették ; mióta visszautasít- 
hatlanul követel tiszteletet és érvényesülést azon 

sabban mozdítja elő a közvetlensége mert ez 
nyújtja a legátlátszóbb, a bűnösségre vagy ártat- 
lanságra valló leghatalmasabb bizonyítási anya- 
got, azon időponttól kezdve a büntetőjog irány- 
adó mi velői előtt folyton kisért a gondolat : 
összeegyeztethetö-e egyáltalában a közvetlenség 
elvével és a bizonyítékok szabad mérlegelésével 
a ténykérdés felebbezhetése és ha igen^ úgy minő 
alakban f 

Egy irányban tisztán áll ezen eszmemozgaloin 
eredménye s ez az, hogy ma már senki sem mer 
nyiltan előállani az Írásbeli felebbezés követel- 
ményével. Senki sem meri azt ajánlani, hogy a 
közvetlenség alapján ítélő elsőfokú biró után, a 
percsomó teleirt lapjai közé sánczolt másodfokú 
biró, holt betűk segélyével mondja meg : helye- 
sen van-e megállapítva a ténykérdés vagy nem? 

A ki ilyent merne állítani, az egyenesen lét- 
jogosultságának derekán támadná meg a feleb- 
bezést, mert talán még sem lehet garantia az 
olyan felebbezési rendszer, mely a másodfokú 
birót az igazság felismerésében megfosztja a köz- 
vetlenségtől, azon egyedüli eszköztől, melynek 
segélyével megbizható bizonyítási anyag szerez- 
hető. A papirfelebbezés rendszerének lehetnek 
ugyan kényelemből, megszokottságból titkosan 
epedő barátjai, de senki sem meri nyiltan azon 
paradoxont felállítani, hogy első fokon ugyan a 
közvetlenség elve legyen a bizonyítási eljárás 
góczpontja, a másodfokon azonban, hol jobban 
kell értesülve lenni, a papircsomagnak^ e siva- 
tagszerü szárazságnak iusson az éltető forrás 

szerepe, melyből a bizonyítási anyagot meríteni 
kell. Ilyen irányú javítási (?) törekvésekkel re- 
mélem, a magyar javaslatnak sem kell küzdenie. 
Sokkal előrehaladottabb és felvilágosodottabb a 
magyar közszellem, hogy sem az Írásbeli rendszer 
és a kötött bizonyítási elmélet e düledező rom- 
jához, az Írásbeli felebbezés nagy anachronismu- 
sához csak titokban is szítana. 

Az említettem eszmemozgalom másik, t. i, 
positiv irányzata már eltérő eredményekre vezet. 
Két főút nyilik itt előttünk. Egyik utón haladnak 
azok, a kik a felebbezésben csak úgy találnak 
biztosítékot, ha a másodfokú biró legalább is 
ugyanazon helyzetbe jöhet, a minőben az első 
volt. Csak a közvetlenség és szóbeliség alapján 
engedhetik meg tehát a ténykérdés felebbvitelét. 
A másik utón haladnak azok, kik a közvetlenség 
elvének szigorú következményéül tekintik a tény- 
kérdés felebbezhetlenségét. E két utón járnak a 
reformerek, a haladás hivei, ^ csakis e két ut 
közül lehet választani annak^ a kinek felada- 
tául jutott a tizenkilenczedik század utolsó évti- 
zedeiben nemzete számára bűnvádi perrendet 
alkotni. Harmadik ut nincs^ vagy csak vissza- 
felé vezet. 

Már most melyik követendő e két irány kö- 
zül : azzal kell leszámolnunk. A leszámolásnak 
pedig komolynak, gyakorlatinak s minden elmé- 
leti tulérzékenykedéstöl mentnek kell lennie. 

Mi nem habozunk előrebocsátani, hogy a 
perrend tökéletesebb alakjának tartjuk azt, mely 
azonnal az első fokú birót övedzi körül annyi 
biztosítékkal, hogy ítéletét a ténykérdésben a 

bűnös épen oly megnyugvással veheti, mint a 
társadalom. Mert hiába — még a másodfokú tel- 
jes közvetlenség és szóbeliség mellett sem áll 
ugyanazon bizonyítási anyag rendelkezésre, a mi 
állott az első fokú biró előtt. A tanuk már nem 
emlékeznek az esemény árnyalataira. Vallomá- 
saikat összekeverik mások vallomásaival. A szel- 
lemileg fölényben levő tanú uralja a többit. 
Egyes bizonyítékok elmosódnak teljesen. Sót 
már elő sem állíthatók. A vádlott vagy hozzá- 
tartozói befolyásolják a tanukat — a kép egé- 
szen más lesz, mint a minőt látott az első fokú 
biró. Nem is felebbezési, hanem elsó fokú tár- 
gyalás ez a felebbviteli biró előtt. S azután, a 
mit nem szabad soha szem elől téveszteni : ismét 
hosszura nyúló halasztást szenved az ügy végle- 
ges elintézése. A tettet nem követi gyorsan a 
büntetés. A vádlottakat, tanukat, szakértőket 
messze vidékről idézik a felebbviteli biróság 
székhelyére. A tárgyalásokat gyakran elnapolják. 
Tömérdek költséget okoznak — s ezt nemcsak 
a polgárok összesége, az állam, nemcsak a bűnös, 
hanem annak ártatlan családja is érezheti. Ha 
pedig a közvetlenség csak a törvényben, mint 
Írott malaszt szerepel, a gyakorlatban pedig csakis 
a perek néhány százalékában lesz a felebbviteli 
fokon nem is teljes, hanem csak részleges köz- 
vetlen reproductio : úgy valóban nem fogunk 
nagyon távol állani attól az Írásbeli felebbe- 
zéstöl^ melyről föntebb mindent elmondtunk^ 
csak jót nem. Szóval mi élénken érezzük azon 
árnyoldalak terhét, mely a ténykérdés felebbe- 
zésének rendszerére sulyosodik és midőn ezt 

érezzük, nem jut eszünkbe javaslatunk rendsze- 
rét, mint valamely tökélyt, magasztalni, de való- 
ban azok, a kik oly könnyen ítélték el javaslatunk 
jogorvoslati szerkezetét, nem gondolták meg, hogy 
a ténykérdés felebbezésének constructiója szóbe- 
liség és közvetlenség mellett a legóriásibb fel- 
adat, a tén,ykérdés felebbezésének eltörlése pedig 
könnyen ki van mondva, de a belőle származ- 
ható veszély nehezen lenne elhárítható. Ha biró- 
sági szervezetünk gyökeresen lenne átalakítható, 
ha a súlypont az első fokon nyugodnék, szóval, 
ha azon garantia, mi a felebbviteli birósági íté- 
letben ilyent képez, áthelyeztetnék az első fokú 
magistraturára : úgy mi nem haboznánk egy per- 
czig sem azon útra lépni, hogy a ténykérdés 
felebbezése mellőztessék. Beszéljünk világosan. 
Ha a törvényszéki elnöki állomások a curiai 
birói vagy főtörvényszéki tanácselnöki állással 
tétetnének egy categoriába és természetesen a 
magistratura kitűnőségei foglalnák el ezen helye- 
ket ! Ha a törvényszék tagjai között nemcsak 
1500 frtos és gyakran kezdő, hanem kir. táblai 
birói fizetést és rangot élvező birák is foglalná- 
nak helyet és legalább is oly számarányban, mint 
Poroszországban, hogy t. i. az összes első folya- 
modásu birák egy harmada főtörvényszéki birói 
fizetést és rangot élvezhet ! Ha a legsúlyosabb 
természetű cselekmények hetes vagy kilenczes, 
a középfokú cselekmények pedig ötös tanácsban 
lennének tárgyalhatók ! Ha a revisio vagy sem- 
miségi panasz köre kiszélesíttetnék és a Curia 
őrködnék csupán az Ítéletek fölött és birna lehe- 
tőleg minden eszközzel a netán előforduló visszás- 

Ságok kijavítására ! Ha a provincialismus elfo- 
gultságának kikerülése czéljából a Curia tág körű 
biróküldési joggal ruháztatnék fel és ha az újra 
felvétel (perújítás) intézménye lehetőleg széles 
alapra helyeztetnék : úgy ily rendszer mellett, 
föltéve, hogy a védelem szabadsága a leginten-* 
sivebb módon érvényesülhet, mi nyugodtan mér- 
nök ajánlani azon rendszert^ hogy az első fokú 
biróságok Ítéletei fölött csak a kir, Curia gyako- 
rolja a revisionalis jogkört. 

Ha azonban valaki a birósági szervezet ily 
gyökeres átváltoztatásához nem mer nyúlni, vagy 
ha azt hiszi hogy az sok és különféle okokból 
ki nem vihető : akkor annak el kell hallgatnia a 
felebbezés eltörlésével, mert ha sem esküdtszé- 
künk nincs, sem az első folyamodásu biróságok 
szinvonalat föl nem emeljük : akkor csak az 
ideolog követelheti a felebbezés eltörlését. Vagy 
teljes erélylyel akarni kell a birósági szervezet 
gyökeres reformját s akkor követelhetjük a kö- 
zépfokú biráskodás mellőzését és ez^ azt hiszem 
méltó tere volna a magyar Geniusnak^ méltó 
amhitió tárgya a magyar igazságügyi politi- 
kusnak. Vagy pedig egy kissé mérsékelni kell 
azt a souverain eriticát, melyben épen javaslatunk 
jogorvoslati rendszere részesül, mert végre is mit 
tesz javaslatunk? Törekszik, a mennyire lehet a 
közvetlenség és szóbeliség elengedhetlen elvének 
érvényt szerezni a felebbviteli fokon. A legsú- 
lyosabb cselekmények tekintetében a müveit világ 
mintái után nem indulhatott. Amerika partjaitól 
a Lajtáig esküdtszékek ítélnek a súlyos cselek- 
mények fölött. A ténykérdés felebbezéséről tehát 

ezen .ügyekben szó sincs. A polgáriasultságot 
vezető nemzetek háttere e ponton hiányzik. Kö- 
vette tehát javaslatunk azon felebbezési rend- 
szert, mit több európai állam, mely a szóbeliség 
és közvetlenség követelményeinek szintén meg 
akar felelni, azon cselekmények tekintetében 
követ, melyek fölött nem esküdtszékek hatá- 
roznak. 

Elméleti szempontból alig tagadhatja valaki a 
ténykérdés felebbezhetlenségének elvét. Annyi 
fényes elme munkája után, melylyel e kérdésre 
nézve az irodalomban találkozunk, bátran elmond- 
hatjuk, hogy a közvetlenség elvének szigorú 
logikai következménye az, hogy a ténykérdés 
felebbezésének előbb-utóbb teljesen le kell szo- 
rulni az elméleti kérdések területéről. Sőt már 
ma is inkább ilyennek tekinthetjük azt ! 

Ámde ha a kérdést a gyakorlati élet, a tör- 
vényhozások álláspontjából vizsgáljuk : akkor úgy 
tapasztaljuk, hogy minden elméleti megállapodás 
daczára a törvényhozások erős tusája s legszen- 
vedélyesebb küzdelmének tárgyául szolgál épen 
a felebbezés kérdése. És még azon államokban 
is, a hol a közvetlenség elvének szigorú követ- 
kezményeit erélyesen vonják le, a hol eltörölték 
a felebbezést a középfokú cselekmények tekinte- 
tében és természetesen az esküdtszéki intézmény 
mellett nem ismerik azt a súlyos cselekményekre 
nézve sem : még ott sincs teljesen kiküszöbölve 
az elméletileg tarthatatlannak hirdetett felebbe- 
zés, mert a kis cselekmények egész köre a feleb- 
bezés jogorvoslatának védpaizsa alá helyeztetett. 
És csodálatos — épen Németországban, hol a 

legszebb irodalmi harcz vitte a kérdést elméleti 
és részben gyakorlati diadalra, hol ma már a 
tudomány köztársaságában nem örömest beszél- 
nek a ténykérdés felebbezéséről : ott a legújabb 
mozgalmak teljes erővel hozták felszinre a feleb- 
bezés behozatalának kivánalmát. Tagadhatatlan, 
hogy az ügyvédi körök voltak azok, honnan e 
mozgalom erőt és lüktetést nyert. Munckel ügy- 
véd és birodalmi gyűlési képviselő fáradhatlan 
kitartással hozta e kérdést mozgásba. Hogy az 
ügyvédek mily buzgalommal karolták fel az ügyet, 
arról személyes tapasztalatom van, mert jelen 
voltam Drezdában a német ügyvédegylet múlt 
évi nagygyűlésén és láttam azon lelkesedést, mely- 
lyel a felebbezés behozatalának szükségét egy- 
hangú határozatban mondták ki. Ezt követte a 
későbben tartott német jogászegylet közgyűlése 
s ma már — mint legújabb értesüléseink mutat- 
ják — a « Bundesrath » is magáévá tette a feleb- 
bezés eszméjét, ámbár csak a « megerősített ta- 
nács » alakjában. Ily áramlat és ily viszonyok 
között nem lehet csodálkozni, ha azoknak szaVa, 
a kik talán hazánkban is a ténykérdés felebbe- 
zése nélkül a középfokú biráskodás mellőzésével 
egy erős központi fő-biróság — a kir. Curia, 
széles körű revisionalis jogkörében teljesen ki- 
meritve látnák a rendes jogorvoslatok körét — 
visszhangra találni nem igen fog. Különösen pe- 
dig nem fog visszhangra találni akkor, ha az első 
folyamodásu birósági szervezet gyökeres átalakí- 
tása lenne ennek ára, a mi pedig a felebbezés 
eltörlésének elengedhetlen feltétele. Javaslatunk 
nem is lépett ily merész újítás terére. Megtar- 

totta a középfokú bíráskodást a ténykérdés feleb- 
bezésével és ezen rendszert lehetőleg öszhangba 
igyekszik hozni a közvetlenség követelményével, 
megengedvén a több helyütt felállítandó kir. táb- 
lákon a részleges, sőt teljes közvetlen tárgyalást. 
Tette — mint föntebb említettem — ugyan azt, 
a mit több európai állam, hol a felebbezés el- 
törülve nincs, a középfokú cselekmények tekin- 
tetében tesz. 

A felebbezés kérdésében csak úgy, mint a 
büntető eljárás többi részében a franczia jog- 
nak volt legnagyobb befolyása Közép-Európára. 
Felebbezés van itt a békebiróhoz utasított kihágások 
egy részére nézve a törvényszékhez. Felebbezés 
van a «tribunal correctionelle»-hez utasított cse- 
lekmények tekintetében a főtörvényszékhez (cham- 
bre des appels correctionels). A «code d'instruc- 
tions criminelle» a felebbezés kérdését (199 — 216. 
§§.) szabályozván, nem zárt ki minden vitát arra 
nézve, hogy milyennek kell lenni a bizonyítási 
eljárásnak a főtörvényszéken. Eleintén még a 
fölött is kételkedtek, hogy a tanuk kihallgatása a 
főtörvényszék előtt helyet foglalhat-e vagy nem. 
Később azonban a franczia semmitőszék a 211., 
190. és 175. §§-okra alapított érveléssel a con- 
troversiának véget vetett. A mai gyakorlat sze- 
rint a már kihallgatott, sőt uj tanuk is idézhetők 
a «cour d'appel» elé. Annyi azonban bizonyos, 
hogy a legtöbb esetben az iratokból ítélnek. 
Rendkivül gyakran találkozunk a felebbviteli bí- 
róságok határozataiban a következő érveléssel : 
«que les témoignages recueillis en premiere in- 
stance dans les notes d'audience suffisent a la 

Wlassics Gy. : A bűnvádi elj. alapelvei, ^ 

Cour et qu'il est inutile d'entendre les témoins 
cités» (az első bíróság által felvett vallomások 
kielégítők és igy fölöslegessé teszik a hivatkozott 
tanuk kihallgatását). Ujabb időben nagy gondot 
fordítanak az első folyamodása biróság által fel- 
vett tárgyalási jegyzőkönyvre, úgy, hogy daczára 
a törvény és gyakorlat által elismert másodfokú 
közvetlenségnek — bizony Írásbeli felebbezés ural- 
kodik tényleg Francziaországban. Az esküdtszéki 
eseteket természetesen itt nem érthetem. Mikor 
az 1856-ki törvényjavaslat tárgyalása alkalmával 
a törvényhozó testületben több oldalról hangoz- 
tatták az Írásbeli felebbezés hátrányait, a kor- 
mány képviselője egyenesen kijelentette, hogy a 
törvényhozónak az a czélja, hogy a felebbezések 
az iratcsomó alapján intéztessenek el («que le 
législateur a voulu en thése générale, que les 
appels en matiére correctionelle fussent jugés 
sur pieces^). Megvallom én rövid francziaországi 
tartózkodásom alatt nem voltam oly szerencsés, 
hogy a «Cour d'appel» tárgyalásain tanukat ta- 
lálhattam volna. Hallottam ott is az előadó elő- 
terjesztését úgy, mint nálunk. A különbség ter- 
mészetesen mégis nagy, mert a közvádló és védő 
szóbeli előadása után határoz a «Cour». Hogy 
mily ritkán veszik igénybe Francziaországban a 
felebbezést és minő ritkán ad a «Cour*» helyet 
uj tanuk kihallgatásának, azt legjobban bizonyít- 
ják a számok. Egyik esztendőben például 139,411 
első folyamodásu ügy közül 6378 ügy felebbez- 
tetett. Uj tanúkihallgatás pedig a «Cour» előtt 
csak 102 ügyben rendeltetett el. Egy másik esz- 
tendőben 151,769 első folyamodásu ügy közül 

6637 felebbeztetett és ismét csak 102 ügyben 
volt uj tanúkihallgatás. És ezen utóbbi szám 
csaknem a közvetlen tárgyalással egyenlő, mert 
a már kihallgatott tanuk nagyon ritkán idéztet- 
nek a «Cour» elé. 

Németország egy része a franczia jogot utá- 
nozta, más része pedig a felebbezést összeegyez- 
hetlennek találván a közvetlenséggel, azt többé- 
kevésbbé mellőzte. 

Poroszországban^ midőn egyelőre csak Ber- 
lin területén 1846-ban kisérletet tettek a szóbeli- 
séggel, föltétlenül utánozták a franczia jogot és 
megengedvén a felebbezést mind a vádlónak, 
mind a vádlottnak, a főtörvényszékre bizták an- 
nak elhatározását, szükséges-e uj bizonyítási eljá- 
rás, vagy az iratcsomóból is megszerezhető-e a 
kellő tájékozás. Az 1846-iki törvény 85. §-a adja 
meg a directivát a főtörvényszék részére : «... Dem 
Appellationsgericht steht jedoch frei in erster 
Instanz aufgenommene Beweismittel von neuem 
aufzunehmen und namentlich das Zeugenverhör 
ganz oder zum Theil vor sich wiederholen zu 
lassen, wenn es dieses wegen wesentlichen Be- 
denken für nothwendig hált » 

íme itt van a mi javaslatunk teljes és részle- 
ges reproductiója. 

Az 1849-iki január hó 3-iki rendelet, továbbá 
az 1852. május hó 3-iki törvény már nagyon 
megszorítja a felebbezés körét. Az előbbi kije- 
lenti, hogy a felebbező az első biró által meg- 
állapított tényállást csak uj tények vagy uj bizo- 
nyítékok alapján támadhatja meg és a felebbviteli 
biróság van hivatva a fölött határozni, hogy elég 

fontosak-e ezen felhozott uj tények vagy bizo- 
nyítékok. Az utóbb említett törvény (loi. §.) 
rendeli, hogy reproductiónak csak akkor legyen 
helye, ha lényeges és másként el nem oszlatható 
aggály mutatkozik az első biróság által megálla- 
pított tényállásra nézve. 

1865-ben ismét találtak javítani valót ezen 
állásponton. Hogy a teljes reproductiót lehető- 
leg nélkülözhető vé tegyék, arra jogosítja fel a 
porosz javaslat 389. §-a a fölebbviteli törvény- 
széket, hogy részint saját kebeléből, részint az 
első folyamodásu biróság tagjai közül vizsgáló- 
birót küldhet ki, a ki a homályos tényállási rész- 
leteket földeríteni hivatva van, s ha ekkor sem 
látszik felderítettnek a tényállás : akkor a főtör- 
vényszék maga tartja meg a teljes bizonyítási 
eljárást. Ezen rendelkezés lényegében az 1867. 
június hó 25-iki perrendtartásba is átment. A po- 
rosz rendszer későbbi fejleményében tehát már 
lényegesen különbözik a francziától. Mert mig a 
franczia rendszerben nem kivántatik meg szigo- 
rúan az, hogy a felehhezö uj tényállásra és 
bizonyítékokra hivatkozzék; addig a porosz 
rendszer ezen föltételek nélkül nem ismer fe- 
lebbezést. 

Bajorországa Thüringia^ Hessen^ Lübeck és 
Bréma városok a felebbezés kérdésében egészen 
a franczia rendszerhez csatlakoztak. 

A braunschweigi\yOiWX.tX.(S perrendtartás (1849 
aug. 22.) volt az első, mely a felebbezést telje- 
sen eltörülte. (156. §.) Ezt követte a kis Wal- 
deck. (1850. jun. 14.) 

A szász királyságban az egyes biró elé tar- 

tozó ügyekben a ténykérdésben megadatott ugyan 
a felebbezés, de a középfokú cselekményekre 
nézve, melyek fölött három biró és négy schöffe 
ítélt, a ténykérdésben felebbezésnek helye nem 
volt. A legsúlyosabb cselekmények pedig esküdt- 
szék elé tartozván — azoknál természetes, hogy 
a felebbezés ki volt zárva. 

Würtemherghen mind a kis, mind a közép- 
fokú cselekmények fölött sehöfFenbiróság, a sú- 
lyos cselekmények fölött pedig az esküdtszék 
ítélvén, a ténykérdés felebbezése ki volt zárva. 
Ámde a semmitöszéknek jogában állott azon 
esetre, ha a ténykérdés megállapításához alapos 
kétely fért, vádlott előnyére az újra felvételt 
elrendelni. 

Sachsen-Altenburgban az 1854. február 27-iki 
perrendtartás szerint a legsúlyosabb cselekmé- 
nyek fölött ötös birói tanács határozott, esküdtek 
nélkül, a középfokú cselekmények legalább há- 
rom tagból álló collegiumban döntettek el s 
végre a kis cselekmények fölött egyes biró ítélt. 
Az utóbbi ítéletek ellen volt felebbezésnek helye 
— az ötös és hármas tanácsok ítéletei ellen azon- 
ban a ténykérdésben felebbezni nem lehetett. 

Badenben szintén csak a kis cselekmények 
területén engedtetett meg a felebbezés, mig a 
középfokú cselekmények és az esküdtszéki ha- 
táskörhöz utasított ügyekben a felebbezés ki volt 
zárva. 

Hamburgban hasonló Tendszer állott fen ; 
Oldenburgban pedig minden elsőfokú birói ha- 
tározat csak semmiségi panaszszal volt megtá- 
madható. 

Ez volt Németországban a felebbezés tör- 
vényhozási állása, midőn a német birodalmi bün- 
tetóperrendtartás megalkotandó volt. A javasla- 
tokban nem volt felvéve a felebbezés. A « panasz* 
(Beschwerde) és a nRevisio* volt a rendes jog- 
orvoslat. A schöfFenbiróságok ítéletei ellen azon- 
ban a felebbezésnek hely engedtetett, és hogy 
azt most a középfokú cselekményekre is ki akar- 
ják terjeszteni, föntebb említettem. 

Hollandiában^ a hol előbb a súlyos cselek* 
menyek tekintetében ki volt zárva a felebbezés, 
későbben ismét behozatott. Ezen törvényjavaslat 
indokaiban olvasható a következő s Glaser által 
is kisszerűnek jelzett ok : « Bármennyire szét- 
ágazhatnak is a vélemények a felebbezés szük- 
sége és czélszerüségére nézve, az azonban elis- 
mert tételnek tekinthető, hogy vagy teljesen el 
kell ejteni a felebbezést, vagy minden esetre ki 
kell terjeszteni*. 

Ezen indokolást azonban elég erősnek tartot- 
ták Hollandiában arra, hogy a felebbezést, mely 
meg volt engedve a kis és középfokú cselekmé- 
nyekre nézve, a súlyosakra is kitérj eszszék. 

Ausztriában 1852. január ii-től 1854. őszéig, 
az állambirák a legsúlyosabb cselekmények fö- 
lött a felebbezés kizárásával határoztak s a ma 
érvényben levő eljárás szerint is a ténykérdésben 
csak a járásbirósági ügyek felebbezhetők. Szem- 
lémet nem folytatom tovább. Ebből is látszik, 
mily különböző felfogás érvényesül a felebbezés 
kérdésében a nyugot-európai nemzetek törvény- 
hozásában. Nekünk, ha merész kezekkel mernénk 
a kérdéshez nyúlni, ^az elsőfokú birói szervedet 

garantiáinak emelésével a ténykérdés felebbezé- 
sének eltörlését kellene megvalósítanunk. Ha 
azonban ehhez nincs bátorságunk : akkor csak 
oly felebbezési rendszer fogadható el a tizenki- 
lenczedik század ezen utolsó évtizedeiben, mely 
a közvetlenség elvét leginkább képes megvalósí- 
tani. Minthogy — ha a felebbezés csakugyan 
nem volna mellőzhető — minden egyéb kisérle- 
tet, mit a felebbezés kérdésében a leleményesség 
napfényre hozott és ezek között első sorban a 
megerősített tanács (Verstárkter Senat) tervét 
sokkal helytelenebbnek tartjuk, — mint a felső 
fokú reproductio eszméjét : ennélfogva nem ma- 
rad más hátra, mint elvileg — nem a részleteket 
értem — a javaslat álláspontjának elfogadására 
határozni el magunkat. Egy concessiót azonban 
feltétlenül kérünk a javaslattól. lUusiókban élni 
alkotandó törvények iránt nem szabad ! Tudjuk 
— s ebben megnyugodhatnak azok, kik a túlsá- 
gos költségtől félnek — az ügyek legnagyobb 
részében csak úgy mint Francziaországban, itt is 
az iratcsomóból fognak a főtörvényszékek ítélni. 
S megvalljuk minden oly esetben, ha a kir. táb- 
lák enyhébb cselekményt fognak megállapítani, a 
közvetlenség legmelegebb barátja sem lát abban 
valami nagy veszedelmet, hogy az iratcsomóból 
merítették a tényállást. Az inconvenientia csak 
akkor rí ki, ha a holt betűk alapján a verekedés 
rablássá, a szándékos vagy talán a vétkes em- 
berölés gyilkossággá minősíttetik. Ilyen esetek- 
ben azonban fölteszszük, hogy közvetlen tárgya- 
lás nélkül nem fognak ítélni a főtörvényszékek. 
A legnagyobb viszásság azonban az, ha a köz- 

vétlenül tárgyaló biró teljesen ártatlannak találja 
a terheltet és a legfőbb biró közvetlen tárgyalás 
nélkül büntetendő cselekményt lát fenforogni. 
Ezen esetre, azaz : ha az ügyész felmentő ítélet 
ellen él felebbezéssel^ mulhatlanul megkíván- 
juk^ hogy terhelő körülmények észlelése mellett^ 
azaZy ha helyben nem hagyható az ítélet : csak 
teljes közvetlen tárgyalás után határozhasson a 
kir. tábla. Ez a minimura, mit követelnünk kell 
és a melyből engedni nem szabad ! 



VII. 

LAICUS ELEM ÉS VÁDKÖZEG A JÁRÁS- 
BÍRÓSÁGNÁL. 



Az igazságügyminiszter ur által föltett kérdő- 
pontok két utolsója a járásbirósági eljárás kere- 
tébe tartozik. Az egyik kérdés arra vonatkozik, 
hogy « a járásbirósági hatáskörhöz tartozó, bizonyos 
büntetendő cselekmények tekintetében nem vol- 
na-e czélszerü a laicus elemnek a bírósági szer- 
vezetbe való bevonása és mily módon », a másik 
kérdés pedig arra kér választ, hogy « szükséges-e 
a járásbirósági eljárásban állandó vádközeg alkal- 
mazása ?» 

A laicus elemnek a birósági szervezetbe 
«Schöffenbiróság)) alakjában leendő bevonásáról 
a szaktanácskozmány elé terjesztett legelső kérdés 
tárgyalása alkalmával, mely a törvényszéki eljá- 
rás keretére szorítkozott, bővebben szóltam. De 
válaszomat is csak ezen kerethez szabtam. Azon 
álláspontot foglaltam el azon alkalomból, hogy e 
kérdés eldöntésénél csakis a szigorúan igazságügyi 
szempontok lehetnek döntök. S mivel az ott 
kifejtett okoknál fogva a törvényszéki — tehát 
társas államhirósági szervezet mellett — néhány 
laicus részvételétől igazságügyi előnyt nem várok : 
a vegyes birósági rendszernek azon keretbe leendő 

alkalmazása ellen nyilatkoztam. Itt sem lehet más 
a kiindulási pontom, mint ott. Itt is az döntő 
reám nézve : nyer-e a járásbirósági büntető igaz- 
ságszolgáltatás az által, ha az egyes biró két pol- 
gárral együttesen biráskodik bizonyos büntetendő 
cselekmények fölött? 5 mivel meggyőződésem 
az^ hogy nyer : ennélfogva bármely idegenkedést 
tanúsítanak is irányadó szakkörök hazánkban ezen 
intézmény ellen, s bármily kevéssé számíthat is 
érvényesülésre álláspontom, mégis kifejezést kell 
adnom azon szerény nézetemnek, hogy legalább 
is a járásbírósághoz utasított vétségek helyeseb- 
ben volnának utalhatók az egy államhiro és két 
polgárból álló társas bírósága mint a magára 
hagyott egyes biró elé 

Ezen meggyőződésemre a következő okok 
vezettek. 

A járásbirósági eljárásban — főképen a vidé- 
ken — a nyilvánosság csak írott malaszt. Senki 
sem érdeklődik a «kis törvény » (ez a magyar 
népélet technicus terminusa a járásbiróságra) 
ügyei iránt. És ez nagy részben a cselekmények 
kevésbbé érdekes természetében is rejlik. Egyik 
lényeges eljárási garantia tehát, t. i. a nyilvános- 
ság, a járásbiróságnál z, minimumra zsugorodik 
össze. Ennek egyik következménye az, hogy a 
tárgyalások bizonyos patriarchális modort öltenek, 
az alaki szabályok, melyek pedig nem a forma- 
lismus és pedanteria kinövései, hanem legtöbb- 
ször az egyéni szabadság biztosítékai — mint fö- 
löslegesek félretétetnek. És másszor bizonyos 
ténykörülmények fölött kényeleinből vagy más 
okból el is siklik az eljáró biró, melyek a minő- 

sítésre, büntetésre, sőt a hatáskör kérdésére is 
lényeges befolyást gyakorolnak. Az a bizonyos 
iótékony hatású feszélyezés teljesen hiányzik 
a rendszerint védő nélkül is tárgyaló egyedül 
álló birónál. Különösen most, a távolból feléje 
tekintő ügyész szeme sem lehet nagyon őrködő 
szem, hisz az AJ tabella hályogán keresztül nehéz 
tisztán látni. Ha azonban a biró két polgártársá- 
nak ellenőrzése alatt áll, kik előtt az ügy köz- 
vetlenül lefoly : úgy már maga az eljárás nyer 
ünnepélyességében, a biró gondosabb és figyelme- 
sebb lesz, igyekszik a tényállást minél tüzetesebben 
kipuhatolni és a törvény minél helyesebb alkalma- 
zását keresztülvinni, mert tudja, hogy a mit tesz, 
azt nemcsak a két polgár-birótárs, hanem általuk 
azon társadalom is látja, tudja, a mely társadalom- 
ban ő minden nap megfordul s melyben birói te- 
kintélyének kérdését különösen kényesnek tekinti. 
Nem alárendelt szempont az sem, hogy a birón 
fölül, ki előnyomoz, vizsgál és egyúttal itélni is 
hivatva van, ezen utóbbi hivatása gyakorlásába 
oly elemek is folyjanak be, a melyek az előnyo- 
mozás és vizsgálat adatait nem ismerik, tehát tel- 
jesen elfogulatlanul állanak szemben a ténynyel. 
Ne mondja senki, hogy ezen érv nem birhat 
nyomatékkal, mert a szabályok szerint elővizsgá- 
latnak rendszerint nincs helye a járásbiróságnál. 
Ellenkezője áll a szabályoknak az életben, mert 
a feljelentések, sőt a rendőri iratok fogyatékos- 
sága is, rendszerint elővizsgálat tartására kötelezik 
a birót, és az egész eljárás elveszti fő tárgyalási 
jellegét, mert különböző időszakokban különböző 
és együtt jelen nem lévő egyének hallgattatnak 

kihallgatott : meghozza az ítéletet. Ez azután 
minden csak nem közvetlenség, nem igazi szóbe- 
liség. A laicus elem bevonásával a fótárgyalási 
jelleg megóvása, következőleg a valódi közvet- 
lenség inkább lesz biztosítva. Nem töredékeket, 
hanem teljes képet igyekszik az állambiró, polgár- 
birótársai elé vinni. Mindezek szorosan igazság- 
ügyi szempontok, melyek fölött nem szabad a 
törvényhozónak könnyen átsiklani. 

A laicus elem ellenzői azonban itt a nemzetiségi 
és társadalmi antagonismus szempontját szokták 
előtérbe állítani. Részemről ezen szempontoknak 
a járásbirósági eljárásban különös horderőt nem 
tudok tulajdonítani. A magyar állameszme iránt 
lelkes járásbiró befolyása alatt működő két polgár 
nem fog nemzetiségi harczokat felidézni. Külön- 
ben is rendszerint közönséges és csekélyebb bün- 
tetendő cselekményekről lévén szó, nem fogja 
folytonosan nemzetiségi érzelmeit a polgár birói 
székébe vinni. Lehet, hogy holnap ő lesz a sér- 
tett fél, s igy nem közönyös reá nézve, hogy a 
sértő büntettessék. Ha pedig a séftőt azért menti 
fel, mert holnap ő lesz a sértő : akkcr még min- 
dig ott van a felebbviteli hatóság, melynek refor- 
matióját az állam képviselője igénybe veheti. S 
végre a parlamentaris kormánynak meg lehet 
adni azon jogot, hogy ott, a hol szükségesnek 
találja, függeszsze fel a polgárok részvételének 
jogát az igazságszolgáltatásban s tegyen arról in- 
dokolt jelentést a törvényhozásnak. De nem gon- 
dolnám, hogy erre szükség lesz. A nemzetiségi 
vidékeken jól kell megválasztani az állambirákat 

és akkor az igazságszolgáltatás műhelyében maga 
mellett látva a polgárbiró a magyar állam birói 
képviselőjének tanultságát, becsületességét, ko- 
molyságát, mérsékletét és igazságosságát, sok tév- 
hitből fog kiábrándulni, a melyeket lelketlen 
izgatók keblébe csepegtettek. Az igazságszolgál- 
tatásnak párton, valláson és nemzetiségen felül 
álló piedestálján helyet foglalva, ii nemzetiségi ér- 
zelmek befolyása alatt álló polgár is önkénytele- 
nül a magyar állameszme cultusának medrébe jut. 
Különben a polgárbirák összeállításának módja is 
elejét veheti annak, hogy a birói székre nem való 
elemek oda jussanak, 

Az is rendszerint egyik érv szokott lenni a 
laicus elem ellen s csak nem rég olvastam ezt a 
magyar alföld egy járásbir ójának értekezésében, 
hogy a kellő értelmes elem a polgár-birói feladat 
teljesítésére hazánkban hiányzik. Csodálatos, hogy 
a hagyományos magyar józan ész^ mely oly 
nagy szerepet játszik a politikai szónoklatokban, 
ily kevés becsülésben részesül akkor^ ha vala- 
mit arra a magyar Józan észre bizni kell. 
Előttem ez a leggyöngébb érv. A magyar ember 
értelmi színvonala, felfogási képessége és találé- 
konysága sem áll hátrább, mint a németé — habár 
iskolázottság dolgában el is maradt attól.' De e 
téren is mindinkább halad s nem lesz utolsó esz- 
köze az értelmi szinvonal emelkedésének a birói 
szék sem, melyben meg fogja tanulni az állam 
igazságszolgáltatási nagy érdekeit méltányolni s a 
jogérzet hő ápolását viszi vissza családja, polgári 
foglalatossága és egész társadalmi életének kö- 
rébe. Becsülni tanulja igazán biráját, kivel nem- 

csak felperesi és alperesig nemcsak vádlott és 
végrehajtást szenvedő minőségében érintkezik, 
hanem vele kezet fogva esküje és lelkiismerete 
szerint együtt működik a jogrend helyreállítá- 
sának mindnyájunkat közelről érintő nagy mun- 
kájában. 

Mindezen utóbbi, nem szorosan vett igazságügyi 
szempontok, habár még oly nagy horderővel birnak 
is, elhatározásomra döntő súlyt nem gyakorolnának. 
Minthogy azonban arról vagyok meggyőződve, hogy 
a két polgár részvétele a nyilvánosság és bizonyos 
tekintetben a társas birói rendszer előnyeivel 
ruházza fel a járásbirósági eljárást, következőleg 
szabályosabb lesz a tárgyalás^ gondosabb lesz 
a biróy kevésbé vesz erőt a chablonszerüség és 
így ha nem is épen közvetlenül^ de közvetve a 
laicus elemnek befolyása lesz arra is, hogy he- 
lyesebb lesz a minősítés és igazságosabb a 
büntetés^ ennélfogva igen örvendetes reformnak 
tartanám, ha a magyar törvényhozás, legalább a 
járásbirósághoz utasított vétségek tekintetében, a 
polgárok részvételével alakított társas birósági 
rendszer előnyeivel ruházná fel az eljárást. Azon 
érv, hogy ezzel ismét csak a polgári kötelességek 
terhét egygyel szaporítjuk, ne legyen döntő. Minél 
fejlettebb és democraticüsabb lesz az állam, annál 
tágabb lesz a polgári kötelességek köre. A «sine 
me de me>> területe kell hogy mindig szűkebb 
határok közé szoruljon. Mihelyt nagyon kezdik 
valamely államban emlegetni, hogy sok a polgári 
kötelességek önkormányzati része, ott jó napok 
várnak a bureaucratismusra, ott már kisért az 
atyáskodó absolütismus árnya. S végre is nem jár 

ez különös megterheltetéssel. Az egész járás lakos- 
sága között oszlik meg e kötelezettség. Egy pol- 
gár két, legfölebb három izben vétetnék évenkint 
igénybe. Az úti költségek megtéríttetnének. Előre 
be lenne osztva, kik és mikor tartoznak birói 
kötelességöket gyakorolni. Legtöbbször a magán- 
érdekek is megkivánják a járás központján való 
megjelenést és így ha ezzel kapcsolatban teljesít- 
heti birói kötelességét : a távolabb lakó polgár 
sem érezné ennek hátrányait. Mindezen ellenérvek 
tehát nem birnak különös sulylyal és látjuk, hogy 
a nagyon elfoglalt és többet dolgozó németországi 
lakosság sem tartja különös tehernek a schöíFe- 
szolgálatot, pedig emellett még esküdtszéki, sőt 
közigazgatási biráskodási szolgálat is sulyosodik 
reá. És végre is ezen kötelességnek nagyon meg- 
tisztelő és a polgár önérzetét emelő jog : a birói 
hatalom gyakorlásában való részvétel joga felel 
meg, melyet ha nem is minden, de legtöbb pol- 
gár készséggel fog teljesíteni. Ne féljünk tehát e 
ponton a reform terére lépni. Mi voltunk azok^ 
kik a törvényszéki eljárásban határozottan elle- 
neztük a vegyes birói rendszert. Elleneztük pedig 
azért, mert szigorúan igazságszolgáltatási szem- 
pontok a mellett nem szólnak. Ott dutyilvánosságy 
közvetlenség és társas birói rendszer a polgárbiró 
nélkül is érvényesül. Itt a nyilvánosságnak a 
polgárbiró adja meg tartalmát, a közvetlenségnek 
a polgárbiró nyújtja leghatályosabb biztosítékát 
és a társas birói rendszer a járásbiróságoknál a 
mi viszonyaink között másként el nem érhető. 

A mi a másik kérdést illeti, t. i. hogy szüksé- 
ges-e a járásbirósági eljárásban állandó vád- 

közeg alkalmazása : arra szintén határozottan igen- 
löleg válaszolok. Ha a vádper alapján s azon 
állásponton állunk, hogy a jogrend megsértéseért 
rendszerint, az állam állandó közegei tartoznak 
elégtételt követelni : úgy nem képezheti vita tár- 
gyát az, hogy a járásBirósági eljárásban sem nél- 
külözhető a vádközeg. Most is van. A törvényszék 
melletti kir. ügyész az állandó vádközeg a járás- 
birósági eljárásban. Vádközeg — de madártávlatból. 
A legnagyobb ritkaság, hogy a tárgyaláson ügyész 
szerepeljen. De ezen feladatnak a mai személy- 
zeti létszám és szervezet mellett lehetetlen is 
volna megfelelni. A kérdés tehát az : akarunk-e 
valóságos vádközeget, vagy megelégszünk-e azzal, 
hogy csak a törvény szóljon erről ékesen, az 
életben pedig egy tabella szomorú rubricáira 
zsugorodjék össze az egész vádintézménv. A pol- 
gáriasultságot vezető nemzetek e kérdés fölött 
nem igen vitatkoznak. Előttük tisztán áll, hogy 
az egyes büntető biró mellett is állandó vádkö- 
zeget kell alkalmazni. 

A német birodalmi birói alkotmány (143. §. 3. 
pont) az «Amtsanwalt»-ban állította az «Amts- 
gerichtw és »Schöífengericht» mellé a közvádlót. 
Az intézmény részletes rendezését az egyes álla- 
mokra bizza. Poroszország (Ausführungsgesetz 
zum deutschen Gerichtsverfassungsgesetz) — 1878. 
ápril 24. — 63 — 65. §§.) megengedi az igazság- 
ügyminiszternek, hogy államügyészt, assessort vagy 
referendariust rendeljen ki «Amtsanwalt)) gyanánt. 
Ha az igazságügy miniszter ezen jogával nem él : 
akkor a «Regierungsprásident» ajánlatára a fő- 
ügyész nevezi ki az « Amstanwalt » -ot. Akadályoz- 

tatása esetén a község elöljárója vagy ennek he- 
lyettese köteles a közvádlói teendőket teljesíteni. 
Bajorországban (Ausführ. Gesetz. 1879. ^*^t)r. 23. 
54 — 58. §§.) részint rendes kinevezett Amtsan- 
waltok vanijak, részint más hivatalnokokra bizatik 
a közvádlói teendő. A «Kreisregierung»-nak köz- 
vetlenül alárendelt városokban a községi hivatal- 
nokok gyakorolják ezen jogot, de más községek 
elöljárói is megbizhatók, azonban csak a község 
beleegyezésével. Würtembergben (Ausf. G. 1879. 
jan. 24. 26 — 27. §§.) az igazságügyminiszter a 
birói hivatalra képesített egyénekből nevez ki 
rendes «Amstanwalt»-ot. Községi hivatalnokokra 
is ruházható ezen állás, de csak a község bele- 
egyezésével. Badenben (Ausf. G. 1879. márcz. 
3. 15. §.) rendszeres «Amtsanwalt«-ul csak birói 
képesítettséggel vagy legalább is első államvizs- 
gával biró egyén nevezhető ki. Hessenben (Ausf. 
G. 1878. szept. 3. 24 — 28. §§) a rendes «Amtsan- 
walt» teendőit a polgármester vagy helyettese is 
tartozik átvállalni, sőt a helyi rendőrség közegei 
is. A Szász- Weimar- Etsenach x\2igy herczegség- 
ben (Ausf G. 1879. márcz. 20-án 31 — 33. §§.) 
az Amtsgericht székhelyén levő községi előljáró 
vagy a község javaslatára kinevezett más alkalmas 
egyén tartozik az «Amtsanwalt» teendőit teljesíteni. 
Megjegyzem azonban, hogy az ezzel járó költsé- 
geket az említett német államokban maga az állam 
viseli. A többi német államokban is e föntebb 
vázolt rendszerek kisebb-nagyobb eltéréssel érvé- 
nyesülnek. Francziaországban is ott találjuk a 
békebiró mellett a közvádlót a «commissaire de 
police* személyében. Ha azonban a rendőrség 

VVlassics Gy. : A bűnvádi elj. alapelvei. 6 

közege akadályozva van : akkor a békebiró he- 
lyettese, a «inaire» vag)^ helyettese kötelesek a 
közvádlói teendőket teljesíteni, sót a főügyész 
által a szomszéd község «inaire»-je is kirendel- 
hető. Belgiumban szintén franczia mintára a 
rendőrség közege teljesíti rendszerint a «juge de 
paix») mellett a közvádlói teendőket, de a pol- 
pármester vagy tanácsos tartozik helyettesíteni. 
Olaszországban a pretor mellett az «aggiunti 
giudiziari)) és «uditori»-k vagy a rendőrség közegei 
helyettesítik a közvádlói teendőket. Hollandiá- 
ban 1877-ben hozták be a járásbiróság mellett a 
közvádlói intézményt. Itt közvádlóvá csak jogtu- 
dor nevezhető ki. Ausztriában a büntető eljárási 
törvény szintén meghonosította az állandó vád- 
közeg intézményét a járásbir óságok mellett. De 
fölösleges volna folytatni e szemlét. Európa leg- 
első nemzetei elismerték ennek czélszerüségét 
Nálunk sem fogják kétségbe vonni. A vita csak 
a körül foroghat, hogy minő rendszer volna nálunk 
a legmegfelelőbb. Azt hiszem, hogy ha már az 
alügyészi állás rendszeresítésére költségkimélés 
szempontjából nem határoznók el is magunkat : 
úgy mindenesetre tágabb kört kellene itt is fön- 
tartani, honnan a járásbirósági ügyészi teendőkkel 
megbizható egyének kiszemelhetők. A birói képe- 
sítettséggel rendelkező vagyjogtudori fokot elnyert 
jegyzői kar tagjai igen alkalmasak volnának ezen 
állásra. Ez egyébiránt részlet és könnyen meg- 
oldható kérdés. A fő az, hogy állandó és a hely 
szinén működő vádközeg nélkül járásbirósági eljá- 
rást ne alkossunk. Előnyeit a vádrendszer hivei 
előtt nem kell érvelnünk. Életképes rendezés 

mellett ezzel teljesen elfogulatlan bíróságot nye- 
rünk. A járásbirósági ügyész a rendőrség segé- 
lyével minden, esetleg szükséges anyagot össze- 
gyűjt és vádiratára a tárgyalási határnap kitüzetik 
és egészen pártatlan biró fog ítélni az ügyben. 
A kölcsönös ellenőrzés jótékony hatása sem alá- 
rendelt. Az eljárás is nyer szabatosságban, rend- 
szerességben. Két ellenvetéssel azonban valószi- 
nüleg találkozunk. Egyik, hogy nehézkesebb lesz 
az eljárás és fölösleges ily apró cselekményekért 
a vádközeg — és a másik, hogy mivel védőt nem 
igen szoktak igénybe venni ezen ügyekben : túl- 
ságosan erősíttetik az államhatalom a vádlottal 
szemben. Egyik ellenvetés sem bir súlylyal. Ne- 
hézkesebb semmi esetre sem lesz ez eljárás, mert 
helyes fejlődés mellett a feljelentések a vádlónál 
tétetnek s ez azonnal kér határnapot, mihelyt 
tárgyalásra alkalmasnak találja az ügyet. Maga a 
tárgyalás pedig mennyire nem nehézkes, arról 
mindenki meggyőződhetik, ki a német Amtsge- 
richt, SchöíFengericht tárgyalásait, vagy a franczia 
«juge de paix» előtt folyamatba tett ügyek gyors 
lebonyolítását látta. 20 — 30 ügy egy nap letár- 
gyalható. A mi pedig a cselekmények kisebb 
jelentőségéből vont érvet illeti : az sem lehet 
itányadó, mert ha elismerjük, hogy az eljárás a 
vádközeg hatáskörének valóságos gyakorlásával 
tökéletesebb lesz : akkor a kisebb sulyu cselek- 
mények tekintetében követendő eljárástól sem 
tagadhatjuk meg ezen intézményt. Es ne feledjük 
el, hogy a súlyosság és kevésbbé súlyosság fogalma 
nagyon viszonylagos. Az öt forintos .lopás vala- 
kinek egész életére csak oly befolyást gyakorolhat, 

mintha százezreket lopott volna el. Es azután az 
állampolgárok többsége, söt gyakran a magasabb 
erkölcsi szinvonalon álló polgár is, inkább jöhet 
összeütközésbe a büntető törvények apróbb, mint 
súlyosabb cselekményeivel, miért is joggal elvár- 
ható, hogy az eljárás itt is lehetőleg minden ga- 
rantiát nyújtson. Hogy a védelem ügye szenvedne^ 
ez úgy első pillanatra elméletileg igaznak látszik. 
De csakis elméletileg. A gyakorlatban az ügyész 
és a biróság kölcsönös ellenőrzéséből sokkal több 
hasznot húz a védelem szempontja, mintha egyet- 
len közegben összpontosul a vizsgálat, vádlás és 
ítélés hivatása. Mi tehát ismételjük, hogy az állam- 
ügyészség keretéhe illesztett járásbirosági köz- 
vádlói intézményt a járásbirosági eljárást szabá- 
lyozó törvénybe felveendőnek tartjuk. 

Ezzel az igazságügyminiszter ur által a szak- 
tanácskozmány elé terjesztett kérdőpontok mind- 
egyikére elmondtam igénytelen egyéni nézeteimet, 
S ha csak parányi részben sikerült is a bűnvádi 
eljárás alapvető kérdései körül hullámzó eszmék 
tisztázásához járulnom, akkor e szerény dolgozat 
érdemén fölül van jutalmazva. 

